Die Eeu van Oorlog | Anti-Staatsleer vir die Afrikaner!\n← Politokrasie: Godsdienstige identiteit\nVersprei die werk skemas →\nDie Eeu van Oorlog\nPosted on Maart 1, 2014\tby kanwilsal\nDie mees akkurate beskrywing vir die twintigste eeu is: die eeu van oorlog en welsyn. Dit was die bloeddorstigste eeu in die hele geskiedenis met meer as 170 miljoen mense wat vermoor is deur regerings. Tien miljoen het gesterf in die Eerste Wêreldoorlog en 50 miljoen in die Tweede Wêreldoorlog. Ten opsigte van die 50 miljoen wat gedood is in die Tweede Wêreldoorlog, is dit insiggewend dat byna 70% onskuldige burgerlikes was, hoofsaaklik as gevolg van ondiskriminerende bombardering(carpetbommings) van Duitse burgerlike stede deur Amerika en Groot-Brittanje.\nHierdie getal van 50 miljoen sterftes sluit nie die beraamde ses tot twaalf miljoen Russe in wat deur Stalin vermoor is voor die Tweede Wêreldoorlog nie, en ook nie die paar miljoen mense wat hy vermoor het na die oorlog beëindig is nie. George Crocker se uitstekende boek Roosevelt’s Road to Russia beskryf die vredeskonferensies, soos Jalta, in detail en wys uit hoe Roosevelt en Churchill kommunisme in Rusland en China versterk het deur onnodige toegewings te maak wat ŉ derde van Europa aan Stalin oorhandig het.\nDit bly vir baie mense moeilik om te verstaan hoe Amerika so onkrities vir Stalin as ŉ bondgenoot kon aanvaar. Dit was na alles ook Amerikaanse steun en toegewings tydens die oorlog wat Sowjet-Rusland in ŉ militêre mag help omskep het wat vir die volgende 45 jaar soveel gevaar vir die vryewêreld sou inhou. Dit het China ook aan die kommuniste uitgelewer deur die doelbewuste marginalisering van Tsjiang Kai-sjek in die onderhandelingsprosesse.\nDie verskrikking van die twintigste eeu kon in die negentiende eeu nouliks voorspel word, daardie eeu het die agtiende eeu agtergelaat met die Amerikaanse Rewolusie wat die wêreld se eerste klassieke liberale regering tot stand gebring het. ŉ Regering wat gebaseer was op ŉ bloudruk in ŉ geskrewe grondwet, wat weinig min magte aan die sentrale staat oorgelaat het en voorsiening gemaak het vir privaateiendomsreg, vryheid van spraak en selfs direkte belasting verbied het. Uit die staanspoor is ŉ buitelandse beleid aanvaar wat gebaseer was op nie-inmenging en neutraliteit in die sake van ander lande en dit was die dominante politieke idee vir meer as ŉ honderd jaar.\nHierdie idees van klassieke liberalisme het vinnig na Europa toe uitgebrei maar losgebars in ŉ ander soort revolusie in Frankryk, alhoewel ook ŉ revolusie in die naam van liberalisme. In die Franse Revolusie het “gelykheid” as ideaal ŉ totaal ander rol gespeel as in die Amerikaanse eweknie, hulle wou poog om alle vorme van monargie met geweld af te skaf en sommiges wou sonder skroom dit regoor Europa deurvoer. Die idees van klassieke liberalisme is hierdeur verdraai en verwrong, en nie vir die laaste keer nie, nogtans het dit versprei deur die hele Europa. In gedeeltes van Duitsland in besonder, wat onder die beleg van ŉ konskripsie Franse leër was, was liberalisme niks minder as ŉ skelwoord nie.\nIn praktyk het die negentiende eeu hoofsaaklik onveranderd gebly, ŉ eeu van individuele vryheid, materiële vooruitgang en relatiewe vrede, wat groot ontwikkeling en vooruitgang in die wetenskappe, tegnologie en industrie moontlik gemaak het. Vanaf die middel van die negentiende eeu het al meer denkers kollektivisme as ŉ rooskleurige toekoms gesien. Na die kort Frans-Pruisiese Oorlog van 1870-1871, het Bismarck die eerste ware welsynstaat tot stand gebring, terwyl hy die Duitse nasiestaat realiseer deur die konfederasie van state om te skakel tot ŉ enkele staat en het daardeur alle Duitse stam lojaliteite finaal uitgewis, nie veel anders as wat Abraham Lincoln in Amerika gedoen het nie. Van hierdie punt af tot en met die Eerste Wêreldoorlog het die meeste Duitse denkers ook begin om kollektivistiese idees aan te hang en die staat te verheerlik. Hulle het ŉ enkele stem in Duitsland geïgnoreer, ŉ digter met die naam van Johann Christian Friedrich Hölderlin, wat in 1843 gesterf het. Hy het die bekende standpunt gemaak: Wat die staat ŉ hel op aarde gemaak het is dat die mens dit hul hemel probeer maak het.\nDie groot tragedie\nUiteindelik het die grootste tragedie van die Westerse beskawing losgebars met die Eerste Wêreldoorlog in 1914. Dit mag dalk die mees sinnelose, onnodige en vermybare ramp in die menslike geskiedenis gewees het. Die idees van Klassieke liberalisme is daardeur vermoor en het bykans verdwyn en is vervang met staats-kollektivisme wat beide intellektueel en in praktyk vir die res van die twintigste eeu sou heers. Die verskillende regerings van die wêreld het na die Eerste Wêreldoorlog die idees van sosialisme op allerlei wyses begin regverdig en nastreef.\nTerwyl ek talle politieke en intellektuele leiers van die twintigste eeu kan aanhaal, som die woorde van een wat ŉ dominante rol sou speel in die denke van politici in die twintigste eeu als op. Hy was die vader van fascisme en het in 1922 in Italië aan bewind gekom. Benito Mussolini verklaar in 1927:\nFascisme… glo nie in die moontlikheid of die nut van langdurige vrede nie… Alleenlik oorlog bring tot sy hoogste inspanning alle menslike energie en plaas die stempel van adel op die volke wat die moed het om te ontmoet… Dit kan verwag word dat hierdie ŉ eeu van outoriteit sal wees, ŉ eeu van die linkses, ŉ eeu van fascisme. Want die negentiende eeu was ŉ eeu van individualisme, dit kan verwag word dat hierdie ŉ eeu van kollektivisme sal wees, en dus die eeu van die staat… Vir fascisme is die groei van die Ryk, dit wil sê, die uitbreiding van die staat, die essensiële manifestasie van lewenskragtigheid, en die teendeel daarvan ŉ teken van agteruitgang en die dood.\nMussolini se verklarings vra nadere studie omdat dit soveel van die basiese beginsels van die twintigste eeu dramaties staaf:\nDit bepaal dat langdurige vrede nie moontlik of gewens is nie.\nIn plaas van vrede is oorlog gewens en oorlog is nie bloot ŉ edele aktiwiteit nie, maar openbaar die ware moed van die mens, dit ontsluit kreatiewe energie en veroorsaak voortuitgang. Verder is oorlog die primêre aktiwiteit om die staat te verhef en te verheerlik. Oorlog is die prinsipale metode waardeur kollektiviste hulle doel sal bereik van beheer deur die min oor die baie. Hulle sal poog om oorloë te begin vir hierdie einste doel.\nIndividualisme, die filosofie wat beoefen is in die negentiende eeu, moet afgeskaf word en kollektivisme moet ideologies oor die twintigste eeu heers.\nFascisme word erken as ŉ variasie van ander vorme van kollektivisme, wat alles deel vorm van die linkse politieke spektrum eerder as regs. Dit was eers met die Rooi Dekade van die 1930’s en die opkoms van Hitler dat linkse denkers en die media begin het om fascisme op die politieke spektrum na regs te verskuif, sodat die “goeie vorme” van kollektivisme dit kan teenstaan as “regse ekstremisme”.\nDie vader van fascisme het duidelik besef dat al hierdie kollektivistiese idees, dit wil sê, sosialisme, fascisme en kommunisme, aan die linkerkant van die politieke spektrum hoort en mens kan deesdae sosiale-demokrate(neo-liberale) hierby bytel, en dat hulle almal teen individualisme is.\nIndien Amerika dan gestig was op idees wat presies die teenoorgestelde was van dit wat deur Mussolini en ander kollektiviste gepredik was, waarom het Amerika dan nie in die twintigste eeu ŉ teenstander daarvan geword nie? Hoekom het die idees van die Amerikaanse stigters nie die twintigste eeu oorheers en dit ŉ eeu van vrede en vooruitgang gemaak nie – en Amerika dan eerder verander na die toonbeeld van die oorlog en welsyn staat? Die mislukking van hierdie eksperiment in beperkte regering was nie te danke aan ŉ militêre nederlaag van buite nie, maar ŉ oorlog van binne.\nDie ware redes waarom Amerika die beginsels van sy stigting laat vaar het en deel geword het van hierdie tragedie moet verstaan word. Daar moet vasgestel word waarom politieke konsepte wat idees van ŉ magtige staat bevat lei tot idees van emperialisme en staatverheerliking. Hoe het Amerika vanaf ŉ stryd vir selfregering ontvorm tot ŉ Empaaier en militêre intervensionis in beide die 1ste en 2de Wêreldoorloë en die eeu van oorlog en welsyn help skep?\nOns kan begin deur ŉ aanhaling te ondersoek uit een van die belangrikste leiers van Amerika in die negentiende eeu en die antwoord sal gou duidelik word. Hierdie stelling is gemaak deur ŉ redelik onbekende(op daardie tydstip) Amerikaanse politikus in 1838:\nBy watter punt moet ons die nadering van gevaar verwag? Op watter manier moet ons daarteen fortifiseer? Sal ons een of ander transatlantiese militêre reus verwag wat oor die oseaan stap en ons met ŉ enkele slag vergruis? Nooit! Al die weermagte van Europa, Asië en Afrika gekombineer met al die skatte van die aarde kan nie met geweld ŉ slukkie uit die Ohio rivier neem, of ŉ spoor op Blue Ridge los nie, nie in ŉ veldtog van ŉ duisend jaar nie.\nAbraham Lincoln was die skrywer van hierdie woorde en hy het dit afgesluit met die volgende:\nAs vernietiging ons lot moet wees, moet ons self die outeur en uitvoerder daarvan wees. As ŉ nasie van vrye mans, moet ons leef deur alle tye, of sterf deur selfmoord.\nAbraham Lincoln het homself reg bewys deur uiteindelik die hoof aanhitser van Amerika se selfmoord te word. Dit was nie ŉ buitelandse vyand nie maar dit was ŉ oorlog, selfs ŉ “seëvierende” oorlog, wat die drome van die stigters van Amerika beëindig het.\nDeur die Amerikaanse burgeroorlog voor te hou as ŉ edele oorlog wat uitsluitlik gevoer is om slawerny te beëindig en daarom 650,000 duisend mense se lewens as koste werd was, is om die ware redes te verbloem. Dit was in der waarheid ŉ oorlog om die idees van ŉ beperkte staat omver te werp en het Amerika se pad na imperialisme verseker.\nWanneer mens na ou foto’s van Lincoln aan die einde van die oorlog kyk dan sien jy meer as net tekens van erge stres, en ek het al gewonder of hy nie begin besef het wat die gevolge van sy aksies sou wees nie. Aan die einde van die oorlog maak hy hierdie standpunt:\n“As gevolg van die oorlog is korporasies bekroon en ŉ era van korrupsie in hoë plekke sal volg, en die geldmag van die land sal probeer om sy bewind te verleng deur te werk op die vooroordele van die mense totdat rykdom saamgevoeg is in die hande van net ŉ paar en die republiek vernietig is. Ek voel op hierdie oomblik meer vrees vir die veiligheid van my land as ooit tevore, selfs te midde van die oorlog.”\nAnder belangrike persone het ook die werklike gevolge van die Oorlog tussen die state verstaan. Een van hierdie was die groot historikus en kampvegter vir vryheid, Lord Acton, wat onmiddellik na die oorlog die volgende aan generaal Robert E. Lee geskryf het:\nEk het in staatsregte(die regte van die kleiner state) die enigste oorblywende teenwig op die absolutisme van die soewereine wil gesien, en sesessie het my met hoop gevul, nie as die vernietiging nie maar die verlosser van demokrasie… Daarom het ek die veldslae wat u vir vryheid geveg het geag as vir ons almal se vryheid te wees, asook vir ons beskawing en vooruitgang, en ek treur dieper vir dit wat by die veldslag van Richmond verlore gegaan het as vir dit wat by die veldslag van Waterloo gewen is.\nLee se Visie\nMet ŉ noukeurige analise van die resultate van die oorlog tussen die state het generaal Lee in sy brief gedateer 15 Desember 1866, Lord Acton geantwoord:\nEk kan net sê dat hoewel ek van mening is dat die behoud van die grondwetlike bevoegdheid van die algemene regering die fondasie van ons vrede en veiligheid tuis is en ek nog glo dat die instandhouding van die regte en gesag voorbehou aan die state en die mense, nie net noodsaaklik is vir die aanpassing en die balans van die algemene stelsel nie, maar die waarborg vir die voortbestaan van ŉ vrye regering. Ek beskou dit as die hoof bron van stabiliteit in ons politieke stelsel, terwyl die konsolidasie van die verskeie state in ŉ groot republiek ongetwyfeld internasionaal aggressief sal wees en despoties tuis, hierdie verskuiwing sal die voorloper wees na die ondergang self soos al die imperialistiese republieke wat dit voorafgegaan het.\nGeneraal Lee het duidelik die Noorde se oorwinning gesien as die begin van ŉ groeiende Empaaier en die uiteindelike verlies aan vryheid wat daarmee gepaardgaan en die einde van die oorspronklike idee van die stigters. Hy het ook gesien dat die binnelandse ryk sou lei tot ŉ imperiale buitelandse beleid. Konsolidasie van mag in die sentrale staat is altyd die eerste uitgangspunt van kollektivisme, en dit is die basiese idee wat die grondwet probeer vermy het. Na die skepping van die binnelandse Amerikaanse Empaaier het dit net drie dekades geneem vir Amerika om haar 100-jarige buitelandse beleid te ignoreer en met Spanje in ŉ oorlog gewikkeld te raak om Kuba kwansuis van Spaanse oorheersing te bevry. Dit is egter wel bekend dat die oorspronklike en die uiteindelike doel van die oorlog wel was om die Filippynse Eilande van Spanje af weg te rokkel ten einde steenkoolstasies te voorsien vir die handel met China wat beskou was as noodsaaklik vir Amerikaanse uitbreiding.\nMcKinley het beveel dat die Amerikaanse oorlogskepe na die Filippyne gestuur word op ongeveer dieselfde tyd wat hy die oorlogskip Maine na Kuba gestuur het. Opdrag is ook aan die vloot gegee het om die Filippynse rebelle te steun teen Spaans oorheersing. McKinley het die kongres gevra vir ŉ oorlogsverklaring omdat die Spanjaarde die oorlogskip Maine gesink het, maar dit is vandag alom bekend dat die ontploffing binne in die skip plaasgevind het en die Spanjaarde nie daarvoor verantwoordelik was nie. In die Filippyne was die inheemse rebelle suksesvol daarin om die juk van hul Spaanse heersers af te gooi en was bygestaan in hul poging deur die Amerikaanse vloot, maar nadat die rebelle daarin geslaag het, het McKinley die Amerikaanse vloot opdrag gegee om die kanonne op die rebelle te draai, hulle is koudbloediglik in hul duisende afgemaai, en hul eiland is weereens van hulle af weggerokkel. Die eilande is daarna geregeer as ŉ militêre diktator sonder enige magtiging vanaf die Kongres. Andrew Carnegie het sarkasties aan een van die vooraanstaande ekspansioniste geskryf: “Veels geluk, dit lyk of jy jou werk voltooi het om die Filippyne beskaaf te maak. Sover verneem is ten minste agt duisend van hulle heeltemal beskaaf gemaak deur hulle hemel toe stuur. Ek hoop jy hou daarvan”. McKinley sou ook later en sonder enige opdrag vanaf die Kongres vyf duisend soldate China toe stuur om die Bokser-rebellie te help onderdruk, die rebellie was ŉ poging deur die Chinese om vreemde oorheersing te beëindig. In die tyd sou ŉ nuwe term ook in Amerika bekend word “Yellow Journalism” – ŉ term vir sensasionele joernalisme.\nVolgende kom toe die grootste tragedie van die twintigste eeu, Amerika se laat toetrede tot die Eerste Wêreldoorlog. Amerika se toetrede het die magsbalans ingrypend verander en uiteindelik bygedra tot die Versailles Vredesverdrag, wat die weg gebaan het vir die Tweede Wêreldoorlog.\nAmerika se toetrede tot die Tweede Wêreldoorlog was ŉ direkte gevolg van die sogenaamde Progressiewe Beweging wat die idee van demokrasie so te sê aanbid het en dit wêreld wyd wou versprei, met geweld indien nodig. Dit was hierdie beweging wat in een jaar, 1913, monumentale veranderinge in Amerika te weeg sou bring, alles in die naam van hulp aan armes.\nDie eerste verandering was die skepping van die Federale Reserwebank stelsel, na bewering om die banke te beheer, maar in stede daarvan het dit finansiële mag gekonsentreer in die hande van ŉ paar onverkose manipuleerders. Die tweede was die Sestiende Wysigingswet van die Amerikaanse grondwet wat toegelaat het dat die staat direkte belasting kon hef en dit sou na bewering slegs op ryk mense van toepassing wees. Tydens die Eerste Wêreldoorlog was die belasting egter verhoog en uitgebrei na almal en is dit die mees onderdrukkendste kenmerk van Amerikaanse lewe in die laaste eeu. Teen hedendaagse koerse beteken dit dat middelklas Amerikaners vir ongeveer vyf maande uit elke jaar werk net vir die staat voordat hulle iets vir hulself verdien.\nDie derde drastiese verandering was die Sewentiende Wysigingswet wat toegelaat het dat mense direk senators tot die federale senaat verkies eerder as wat hulle aangestel word deur staatswetgewers van die individuele state. Dit het Amerika omvorm tot ŉ massa demokrasie in stryd met die idees van die oorspronklike oprigting as republiek. Dit het die kleiner state van alle mag ontneem om die sentrale regering in toom te hou en sy magte te beperk.\nDie Progressiewe Beweging was die verpersoonliking van Isabel Paterson se “Humanitarian with a Guillotine”, soos beskryf in haar boek, “The God of the Machine” deur die verkiesing van president Woodrow Wilson. Hy was ŉ naïewe, idealisties ego-maniak, wat Amerika in die Eerste Wêreldoorlog ingesleep het.\nWilson het toegelaat dat die Huis van JP Morgan die eksklusiewe agent vir Britse aankope van oorlogsmateriaal in die VSA word en dat Morgan lenings aan die geallieerdes maak en dat die regering dan verantwoordelikheid aanvaar vir die skuld. Die staat het Liberty Bonds uitgereik sodat die belastingbetaler dit moet help betaal. Toe die geallieerde bondgenote geen vermoë toon om hulle skuld te kan delg nie, aangesien die geld meestal aangewend is om goedere in die V.S.A. aan te koop, het Amerika op die rand van ŉ ekonomiese resessie gestaan, wat ook ŉ bydraende faktor was in Wilson se besluit om tot die oorlog toe te tree.\nSoos die oorlogskoors loop en die oorlogsdromme slaan, het min mense aandag gegee aan ŉ redaksionele kommentaar wat verskyn het in die “Commercial and Financial Journal”, wat verklaar het:\nAs oorlog verklaar word is dit onnodig om te sê dat ons die regering sal steun, maar voor die noodlottige laaste woord gespreek word kan ons onsself en mekaar afvra – Transformeer ons nie deur hierdie daad die wonderlike republiek wat was na ŉ magtige nuwe republiek wat nog moet kom nie? Moet ons nie erken dat ons hierdeur ŉ nuwe republiek tot stand bring wat heeltemal verskil van die oue nie?\nWilson, net soos Polk, Lincoln en McKinley voor hom, het dit bedrieglik laat blyk dat dit die beweerde vyand was, wat die oorlog begin het deur die eerste skoot af te vuur. Die Duitse ambassade het William Jennings Bryan as hoof van buitelandse sake(Secretary of State) vooraf gewaarsku dat die Britse passasier skip, die Lusitania, onwettig wapens en ammunisie vervoer, en was dit dus ŉ behoorlike en volkome wettige teiken vir duikbote tydens ŉ oorlog. Die Minister van buitelandse sake(Secretary of State) William Jennings Bryan het hiernaas probeer om Wilson te oorreed om Amerikaners te waarsku om nie op die skip te vaar nie maar hy het geweier om dit te doen, siende dat die geleentheid vir die verlies van Amerikaanse lewens hom ŉ oënskynlike rede vir toetrede tot die oorlog sou gee. Wilson het nooit die waarskuwing deurgegee nie, en Bryan het later bedank. Meer as 100 Amerikaners is dood toe ŉ Duitse duikboot die Lusitania gesink het en veel meer sou uiteindelik op die slagvelde sterf.\nInteressant genoeg reageer Wilson nes Lincoln na die oorlog en maak hy die volgende aanmerking aangaande die Eerste Wêreldoorlog tydens ŉ toespraak in St Louis, Missouri op September 1919 :\nMy medeburgers is daar enige man of vrou – laat ek vra is daar enige kind hier, wat nie weet dat die saad van oorlog lê in industriële en kommersiële wedywering nie?…Hierdie oorlog was aanvanklik ŉ kommersiële en industriële oorlog, en nie ŉ politiese oorlog nie.\nDie Oorwinning oor Vryheid\nDit is net so hartseer om die verlies van vryheid te oorweeg wat veroorsaak word deur oorloë wat baklei en “gewen” word as die wat verloor word. Soveel oorloë in die geskiedenis was onnodig en altyd aangehits vir politieke of ekonomiese magsvergrype. In baie gevalle is die vermeende vyand uitgelok om die eerste skoot af te vuur, sodat dit voorkom asof die oorlog begin is deur die teenstander. Nie net het Polk, Lincoln, McKinley, en Wilson dit gedoen nie, maar ook sou Roosevelt dit later met Pearl Harbor doen en ook Johnson in die Golf van Tonkin en as verskoning vir die Viëtnamese oorlog gebruik.\nDit is seker nie ŉ werklike studie van die geskiedenis om te spekuleer oor wat sou gebeur het as Amerika nie in die Eerste Wêreldoorlog betrokke geraak het nie, maar hier is ŉ paar sinvolle, en dalk selfs waarskynlike gevolge indien ŉ nie- inmengingsbeleid strykdeur gevolg was:\nVerseker sou daar nie ŉ suksesvolle Bolsjewistiese Rewolusie in Rusland gewees het nie.\nŉ Onderhandelde vredesooreenkoms tussen Duitsland, Frankryk en Groot-Brittanje, waarin hulle gewond maar onoorwonne uit die stryd moes tree sou die debakel wat die Verdrag van Versailles was vermy het. Sonder Amerikaanse toetrede sou daar ŉ onderhandelde verdrag as mede- en gelyke vennote moes plaasvind, soortgelyk aan die manier waarop die Kongres van Wene die Napoleontiese Oorloë in 1815-1816 beslis het, met ŉ verslaande Frankryk nog steeds verteenwoordig by die onderhandelingstafel deur Talleyrand, en waar ŉ opregte poging aangewend word om vrede te bevorder, eerder as gedikteerde vrede wat maklik ŉ toekomstige oorlog kan veroorsaak.\nDie Verdrag van Versailles het Duitsland en Rusland uitgesluit van die onderhandelingsproses en Duitsland so te sê uitsluitlik skuldig verklaar vir die uitbreek van die oorlog. Dit was bowenal die groot bedrae skadevergoedings wat die nuwe regering vanuit die staanspoor verdoem het. Die Verdrag van Versailles het die weg gebaan vir iemand soos Hitler wie se steun demokraties van die Duitse mense gekom het, wat die verdrag as onregverdig beskou het. Maar sonder die opkoms van kommunisme in Rusland en Nazisme in Duitsland sou die Tweede Wêreldoorlog waarskynlik nie plaasgevind het nie.\nDaar is baie belangrike lesse wat uit die eeu van oorlog en welsyn geleer kan word. Een van hierdie word opgesom deur Bruce Porter in sy uitstekende boek met die titel: War and the rise of the state waarin hy dit stel dat die New Deal: “die enigste tyd in die Amerikaanse geskiedenis was waarin die mag van die sentrale staat aansienlik gegroei het in die afwesigheid van oorlog.” Hy het tot die gevolgtrekking gekom dat:\nRegdeur die geskiedenis van die V.S.A. is oorlog die primêre impuls agter die groei en ontwikkeling van die sentrale staat. Dit is die hefboom waarmee presidente en amptenare die mag van die staat vergroot het, selfs in die aangesig van hardnekkige en gewilde weerstand. Dit is ŉ fontein van Amerikaanse nasionalisme en ŉ aansporing vir politieke en sosiale verandering.\nDieselfde waarskuwing is vervat in die woorde van Alexis de Tocqueville, wat gewaarsku het in die vroeë deel van die negentiende eeu, dat:\nGeen uitgerekte oorlog kan misluk om vryheid en demokrasie in ŉ land in gevaar te stel nie. Oorlog gee nie altyd demokratiese gemeenskappe oor aan militêre regerings nie, maar dit moet altyd en onmeetbaar die mag van die burgerlike regering verhoog, hulle moet verpligtend die bestuur en rigting van al die mense en die bestuur van alle dinge in die hande van die staatsadministrasie konsentreer. As dit nie lei tot despotisme deur skielike geweld nie, berei dit manne voor om dit meer egalig deur hul gewoontes te aanvaar. Almal wat daarop uit is om vryheid in ŉ demokratiese nasie te vernietig moet weet dat oorlog die beste en sekerste manier is om dit te bereik.\nBeide Porter en Tocqueville het ons gewaarsku dat selfs “gewende” oorloë ŉ verlies van vryheid veroorsaak danksy die sentralisering van mag in die staat wat daarmee gepaardgaan en dat demokrasie alleen nie individuele regte of vryheid verseker nie. Soms vra my studente waarom die Grieke, wat demokrasie as idee uitgedink het, dan so krities daarteenoor gebly het? Die antwoord is natuurlik dat demokrasie, sonder behoorlike beperkings op mag net so tirannies kan wees as ŉ enkele despoot. FA Hayek het hierdie punt gemaak, toe hy verklaar het:\nDaar kan geen twyfel wees dat daar in die geskiedenis dikwels meer kulturele en politieke vryheid onder outokratiese heerskappy was as onder sommige demokrasieë – en dit is ten minste denkbaar dat onder ŉ regering van ŉ baie homogene staatsideologiese leerstelling, meerderheidsregering net so onderdrukkend kan wees as die ergste diktatorskap.\nBeperk die staat\nOns moet uit die eeu van oorlog en welsyn leer dat die grootste ontdekking in die Westerse Beskawing was dat vryheid slegs bereik kan word deur middel van behoorlike en effektiewe beperking op die mag van die staat. Dit is hierdie beperking wat private eiendom beskerm, ŉ onbeperkte vryemark ekonomie moontlik maak en persoonlike vryheid en ŉ buitelandse beleid van nie-inmenging verseker. Dít, eerder as demokrasie, sal die welsyn van vrede en welvaart in plaas van oorlog verseker.\nTe veel mense wat in demokrasieë woon dink dat hulle vry is net omdat hulle kan stem en verkiesings gereeld gehou word. Militêre diensplig dien as ŉ goeie voorbeeld, wanneer dit histories deur ŉ enkele monarg geproklameer was het mense dit of geïgnoreer of in opstand daarteen gekom. En tog word sulke absurde idees veels te maklik in ŉ demokrasie aanvaar en deur mense gehoorsaam asof hulle geen keuse het tot opstand nie.\nDie val van die Berlynse Muur en die val van die Sowjet-Empaaier verseker geensins dat kollektivisme dood is nie.\nDenkers van die toekoms\nDit is dan nou belangriker as ooit vir denkers van die toekoms om ŉ korrekte begrip van die filosofie van individuele vryheid en die vryemarkekonomie te ontwikkel ten einde die stryd teen kollektivisme in die nuwe millennium voort te sit. Die heel belangrikste is vir mense om te verstaan waarom Ludwig von Mises, in sy boek, “Omnipotent Government” gesê het:\nVolhoubare vrede is slegs moontlik onder suiwer kapitalisme, tot nou toe nog nêrens, volledig probeer of bereik nie. In so ŉ wêreld van onbelemmerd vryemark ekonomie is die omvang van die staat se bedrywighede beperk tot slegs die beskerming van lewe en eiendom van individue teen geweld of bedrieglike aggressie.\nAl die voorstanders van regeringsalmag kan die feit dat daar maar net een stelsel is wat sorg vir volhoubare vrede nie nietig verklaar nie, en dit is vryemark kapitalisme. Staatsbeheer en inmenging lei altyd onafwendbaar tot ekonomiese nasionalisasie en konflik.\nDie definisie van ŉ vryemark soos wat von Mises aan ons beskryf het sal ons toelaat om vrede en welvaart te hê en is een waar die ekonomie nie net een is wat vry van regeringsbeheer is nie, maar ook een waar ekonomiese belangegroepe nie beheer oor regeringsbeleid, en veral buitelandse beleid sal kan verkry nie. Dit is die sentrale miskonsepsie onder soveel mense wat wel waarneem dat private ekonomiese belangegroepe te veel invloed oor die regering uitoefen en daarom ŉ regering verlang wat die privaatsektor in toom moet probeer hou, sonder om in te sien dat die inmenging self daartoe lei dat maatskappye ŉ houvas op regeringsbeleid kan kry. Wat ook die geval was dwarsdeur die twintigste eeu. Die grootste risiko vir vrede is waar verskeie ekonomiese belangegroepe in staat is om buitelandse beleid tot hul eie voordeel te bepleit eerder as ŉ gesonde samelewing met ŉ minimale staat waar dit nie moontlik is nie.\n Benito Mussolini, “The Political and Social Doctrine of Fascism,” in Fascism: An Anthology, Nathanael Greene, ed. (New York: Thomas Y. Crowell, 1968), pp. 41, 43–44.\n Bruce D. Porter, War and the Rise of the State: The Military Foundations of Modern Politics(New York: Free Press, 1994), p. 278.\nThis entry was posted in Geskiedenis and tagged Amerikaanse Revolusie, Eerste Wêreldoorlog, Fascisme, Frans-Pruisiese Oorlog, Franse Revolusie, Klassieke Liberalisme, neutraliteit, Tweede Wêreldoorlog, veldslag van Richmond, veldslag van Waterloo, Versailles Vredesverdrag, Viëtnamese oorlog. Bookmark the permalink.


Feiteblad: Studeer in jou eie taal | Maroela Media\nDie konstitusionele hof het onlangs beslis dat Afrikaans as onderrigmedium by die Universiteit van die Vrystaat (Kovsies) afgeskaf mag word. Dit, ten spyte daarvan dat dit doenlik is om die taal aan te bied. Sekere Afrikaanse kommentators het gejuig hieroor.\n“Afrikaans is my taal. Ek is bruin en dis die taal van my hart. Ek is verheug met vandag se uitspraak. My taal moenie mense skei nie. Dis ook nie ’n universiteit se plig om toe te sien dat ’n taal moet bestaan nie. Ek en jy, wat die taal praat, skryf, sing, bid, droom, ons sal dit doen,” skryf die joernalis Carryn-Ann Nel tot groot lofprysing van hoofstroomkommentators.\n“Afrikaans just fell here in the ConCourt,” juig die EFF-woordvoerder Mbuyiseni Ndlozi.\n“This judgment isn’t a threat to Afrikaans. Ons praat die taal. Ons skryf in die taal. Ons sing in die taal. Ens. This judgment is simply a threat to exclusionary pedagogical policies that are a throwback to the 1950s and 1960s when universities were segregated formally,” juig Eusebius McKaiser op Twitter.\nWat Eusebius natuurlik vergeet, is dat daar een reuseverskil tussen die jeug van 1976 en die jeug van 2018 is. In 1976 het hulle gesê: “Ons wil nie in Afrikaans studeer nie.”\nIn 2018 sê hulle: “Julle mag nie in Afrikaans studeer nie”.\nNou goed, ons gaan nie vandag fokus op die gebreke in die konstitusionele hof se uitspraak of die mate waarin politieke agendas dié hof se uitsprake bepaal nie. Dit is ’n tema vir ’n ander dag. Vandag wil ek eenvoudig uitwys waarom moedertaalonderrig nodig is.\nDie eerste vraag is natuurlik: “Hoe op aarde is dit moontlik?” Daar is 11 amptelike tale. Dit gaan mos nooit werk as elke skool en universiteit onderrig in 11 tale aanbied nie? Natuurlik sal dit nie werk nie. Daar is ook niemand wat daarvoor vra nie. Daar is meer realistiese en praktiese metodes om moedertaalonderrig te beskerm.\nDie Gerwell-komitee het destyds voorgestel dat ankeruniversiteite geïdentifiseer word. Dit kom daarop neer dat universiteite slegs onderrig bied in die tale wat algemeen in daardie omgewings gepraat word. Ons vra nie dat alle universiteite lesings in Afrikaans aanbied nie. Ons vra vir ten minste net een. Daar is 26 universiteite in hierdie land. Is dit soveel gevra dat net een van hulle lesings in Afrikaans aanbied?\nDie internasionale model is om ’n glyskaal met betrekking tot moedertaalonderwys te gebruik. Die glyskaal werk op twee vlakke: hoe meer sprekers van ’n spesifieke taal in die area is, hoe groter is die plig om moedertaalonderrig vir daardie sprekers te bied. Afrikaners sal dus nie ’n groot aanspraak op Afrikaanse lesings by die Universiteit van die Noorde kan maak nie, maar wel by Potchefstroom of Stellenbosch, byvoorbeeld. Tweedens behels die glyskaal dat, hoe hoër die vlak van onderwys is, hoe kleiner is die plig om moedertaalonderrig aan te bied. Dit beteken dat my versoek om my voorgraadse studies in Afrikaans te doen meer gewig dra as my versoek om my doktorsgraad in Afrikaans te doen.\nDie groot leuen is dat Engels die internasionale taal is en dit daarom beter is om ons studies in Engels te doen. Die webblad topuniversities.com hou rekord van die wêreld se beste universiteite. Gaan kyk gerus na die lys. Kyk ook na die geskiedenis van daardie lys. Jy sal sien: Hoe meer Suid-Afrika se universiteite eentalig Engels word, hoe laer skuif hulle op daardie lys af (daar is natuurlik ander faktore ook wat daartoe bydra). Jy sal ook opmerk dat byna elkeen van die 400 universiteite op daardie lys onderrig in hul eie taal gee. Die Engelse universiteite op die lys is dié in Engelse lande. Universiteite in Duitsland, Nederland, Hongkong, China, Japan, Frankryk, Spanje, Brasilië en talle ander gee almal onderrig in hul eie moedertale. Die Duitse motor waarmee jy ry, is deur mense gebou wat in Duits studeer het.\nIn die video is daar ’n kaart van die wêreld waarop lande wat moedertaalonderrig tot op sekondêre vlak aangebied in groen aangedui word. Op die volgende kaart word die wêreld se suksesvolste lande ook in groen aangedui.\nSien jy die ooreenkoms?\nNavorsing oor moedertaalonderrig toon ook dat dit beter is om in jou eie taal te studeer, selfs al werk jy in ’n ander taal. Die voordeel daarvan om in jou eie taal te studeer, is dat jy moeilike konsepte vinniger begryp. Al wat jy dan moet doen, is om aan te leer om jouself in ’n ander taal uit te druk. Jy hoef nie in ’n ander taal te studeer om met mense in daardie taal te praat oor dit wat jy weet nie. Die aanleer van gespreksvaardighede in ’n ander taal neem een tot twee jaar. Die aanleer van ’n ander taal tot op akademiese vlak neem ses jaar as jy in ’n goed toegeruste omgewing is. Die persone wat dus kies om in hul eie taal te studeer en dan te leer om hulself in ’n ander taal uit te druk, het statisties gesproke ’n voorsprong bo dié wat kies om in ’n ander taal te studeer.\nDie Verenigde Nasies het dosyne verslae oor die belangrikheid van moedertaalonderrig gepubliseer. Die VN het bevind dat slegs 5 tot 15% van Afrikakinders die taal verstaan waarin hulle onderrig word (dikwels Engels) wanneer hulle skool toe gaan.\nIn Mali is bevind dat ongeveer 10% van kinders moedertaalonderrig ontvang. Die kans dat daardie kinders ’n jaar herhaal is vyf keer kleiner as dié van die ander 90%.\nIn Duitsland is bevind dat die swakste presteerders immigrante se kinders is, wat dus nie in hul eie taal studeer nie.\nIn Suid-Afrika het swart kinders vanaf 1955 tot 1976 vir agt jaar lank moedertaalonderrig ontvang. Teen 1976 was die slaagsyfer 83,7%. Daarna is die program verander na een waarin moedertaalonderrig vir vier jaar plaasvind. Teen 1992 het die slaagsyfer na 44% gedaal.\nDie Systematic Evaluation Report van 2005 het bevind dat studente wat in hul moedertaal studeer ’n gemiddeld van 69% behaal het, teenoor 32% deur studente wat in ’n ander taal studeer het.\nAs jy ten spyte van al hierdie inligting steeds verkies om in ’n ander taal as jou eie te studeer, is dit jou volste reg en ek sal baklei vir jou reg om daardie keuse te kan uitoefen. As jy egter baklei dat my reg om in my taal te studeer van my gestroop word, of as jy jou verlustig in ’n hofuitspraak wat my vryheid inperk bloot omdat dit nie strook met jou persoonlike lewenskeuses nie, is jy nie liberaal nie, maar ’n onderdrukker. As jy jou daarin verlustig dat mense wat Afrikaans praat nie in Afrikaans mag studeer nie, stroop jy jouself daarvan om met geloofwaardigheid enige simpatie met Steve Biko of die jeug van 1976 se stryd te betoon.\nDan moet jy nie met my kom praat oor vryheid en gelykheid en menswaardigheid nie, want jy is die een wat daardie beginsels vertrap.\nNuwe fase van Swart Ekonomiese Bemagtiging\nDit is tyd dat ons weer die koekpanne afstof en die stroop begin regkry vir die koeksisters en ons eie Universiteit bou. Die tyd was nog nooit so ryp soos nou nie. Die gronde waarop die universiteit gebou word moet groot genoeg wees om ‘n volwaardige universiteit te bou met ‘n mini mall waar studente van ‘n brood kan koop tot ‘n dokter kan sien sodat hulle altyd veilig kan wees. ‘n Volwaardige Landbou fakulteit moet ontwikkel word. Daar is genoeg professionele afgetredenes wat behulpsaam kan wees in so projek. Van argitekte, dosente en professors wat kan help om die… Lees meer »\nErnst, hie is iets wat julle kan doen – neem vir Unisa hof toe en eis dat Afrikaans weer ingestel word. Unisa het in 2016 Afrikaans as voertaal afgeskaf. Geeneen van die argumente hoekom Afrikaans die meerderheid benadeel met klasgetalle en tolke geld in die geval van Unisa nie. Daarby sal dit ook nie enigsins ‘n ontwrigting vir die meerderheid wees as Afrikaans as voertaal weereens by Unisa ingestel word nie. Die ergste implikasie vir Unisa sal wees dat hulle meer Afrikaanssprekende lektore sal moet aanstel, maar dit sal dalk net ‘n goeie ding wees. Dit sal die weg baan… Lees meer »\nDie probleem met moedertaal onderrig is taai as jou “moedertaal” NIE ontwikkel het om by te bly met ‘n veranderende wêreld nie. Dit help nie om net “e” vooraan ‘n Engelse word te sit nie……….dis nie taal ontwikkeling nie. Dis nogal opvalled dat diegene wat die hardste skree TEEN Afrikaans, dit nie vervang wil hê met hulle “moedertaal” nie, maar met ‘n taal wat hulle gladnie verstaan nie, nl. Engels. Reg deur hierdie land is daar omtrent elke naweek ‘n fees of ‘n geleentheid wat kultuurgroepe hulle taal en kultuur bevorder en suiwer hou………..behalwe die “afbrekers” van Afrikaans, hulle doen… Lees meer »\nUitstekend. Dankie Ernst!\nEk het in 2001 Stellenbosch toe gegaan sodat ek in Afrikaans kon studeer.\nEk sukkel om in Engels te dink. Alles is stadiger.\nEk sien uit na die private universiteite waar ek hoop om in Afrikaans al my verdere opleiding te doen.\nEk doen ook nou net besigheid met maatskappye wat my in Afrikaans kan of wil help. Ek is moeg vir Engels. Moeg. Om Engels te praat, maak my moeg.


Watter soort skryf word beskou as Copywriting?\nWat is presies die skryf van copywriting? Ek het so baie vryskutskrywende werkadvertensies gesien wat vir 'n kopieskrywer vra, maar hierdie projekte is so baie anders. Is hulle almal regtig ' copywriting '? Wat is copywriting, gedefinieer?\nCopywriting is enige skryfwerk wat 'n produk of diens te koop aanbied. Ek het dit baie vinnig omskryf in die woordelys hier. Ek het ook 'n wonderlike gasartikel hier oor die verskil tussen "copywrite" en "copyright." Om 'n bietjie te verduidelik en verduidelik, en om jou vraag te beantwoord, wil ek graag die verskillende soorte copywriting uitmekaarmaak.\nEerstens, copywriting beteken natuurlik advertensie kopie, soos advertensies wat jy sien in tydskrifte, op advertensieborde, in koerante, en selfs teks wat jy op TV sien. Een afskrif van tydskrifadvertensie wat ek persoonlik geskryf het, is die advertensie, 'n advertensie wat effens lyk soos redaksionele werk, of soos 'n deel van die tydskrif of 'n artikel in die koerant.\nNog 'n soort copywriting is direkte reaksie copywriting. In sy fisiese, gedrukte vorm sal jy dit herken as die advertensies wat in jou posbus beland. Hulle word direk aan u gestuur, in die hoop dat u 'n regstreekse aankoop sal maak in reaksie daarop.\n'N Ander soort copywriting vind plaas in die bemarking van kollateraal. Dit kan dinge soos nuusbriewe en brosjures wees. Dit is publikasies wat dikwels probeer om jou iets te verkoop, maar dit kan 'n sagter verkoop wees. Dit kan in nuttige inligting, of "Oor Ons" tipe inhoud, opgespoor word.\nPraat van "About Us", die laaste soort copywriting is ook een van die mees voorkomende vandag: kopie vir die web.\nBaie, baie webwerwe (dalk selfs 'n meerderheid van hulle) verkoop ons iets, reg? So al die teks is 'n soort copywriting.\nWebkopie kan baie verskillende vorms inneem. Dit kan die drie-frase Google-advertensieboks wees wat jy in die marges van baie webwerwe sien, of dit kan iets langer wees, soos 'n e-boek of 'n reeks artikels wat navraag en soektog optimaliseer.\nUiteraard bied copywriting 'n wye reeks verskillende vorme vir skrywers, wat dit een van die mees toeganklike en oorvloedige afsetpunte vir vryskutters maak. Belangstel? Leer hoe om 'n vryskut kopieskrywer hier te word.\nWebwerf oorsig: Aanlyn skryfwerk


Ongepoetste humor (WARNING! Erg on-patrioties)\nNovember 30, 2009 in Sonder kategorie\nHoekom kan ons nie maar net die verlede bêre waar dit hoort nie. Hel, nie almal waardeer die krimpelene? rokkies en hoogwater broeke nie. Oooohhh en daai paisley-printed harde gordyne! Cross-your-heart bra’s lyk toe nie so seductive as wat hulle gedink het nie!!! Ook nie die “Perdy” hairstail van daai auntie van die Sonskyn Kafee nie, en ook nie Mev Dominee s’n nie, en ook nie Tant Griet se blou en groen eye-shadow nie!\nMaar, ok, dit was toe…en vandag kry ek Leserskring se Xmas se geskenk idees boekie…Ooohie…ek kan nie aan een mens dink (en ek het ’n groote wreede konserwatiewe familie) vir wie ek die Afrikana Tradisionele Liedjies kan voor koop nie…Tussen ‘ai, meisie-meisie en O die liewe Matatjie… en My hartjie, my liefie net tot voor ‘vaarwel my soetedief’…en ek sal al op my tweede dosis Prozac wees.\nOk, ok, ons het baie van daai liedere op Landsdiens kampe gesing en dit was fun…maar dit is nou verby. Ek kan nog miskien dit oorsien…maar liefdes en seks stories in Afrikaans…daai een kan ek nie verstaan! Wie lees sulke goed? “Seisoen van ons liefde…” Waar liefde vonkel”, “Katryn van die klipdassies?” ‘Dokter van Harte”? Miskien is dit omdat ek nog nooit in Afrikaans gevry het dat ek nie dit kan verstaan nie? Dit klink eerder na super-sopperig-stories?\nSkuus ek trap op tone…tot iemand my verkeerd kan bewys…\n&larr SABC – gedop of geprop?\nBloggerasie irretasie &rarr\n4 antwoorde op Ongepoetste humor (WARNING! Erg on-patrioties)\nMaghitta het gesê op November 30, 2009\nsal maar nie kommentaar gee nie,lekker dag vir jou\nNeffertiti het gesê op November 30, 2009\nBaie ou tannies lees die hygboekies, dis sagter op die gewete.\nDallaSePa het gesê op November 30, 2009\nplankloper het gesê op November 30, 2009\nDaar is baie eensames daar buite, ook onder afrikaanse geledere, luister maar na ons populerste musiek…


Belydenisskrifte - Belhar - 'n Paar Opmerkings\nNa aanleiding van die huidige stemproses oor die Belhar dokument en die verduideliking waaroor dit gaan, wil ek 'n paar vrae en opmerkings op die tafel neersit.\n1. Die belydenisse as identiteit van die Kerk\nDaar word duidelik gesê dat die huidige ses belydenisse behou word soos dit is, aangesien dit ten diepste die identiteit van die NG Kerk uitbeeld. Tereg so. Die belydenisse is verseker die uitdrukking van die identiteit van 'n kerkgroepering. Hiermee word die plek van die Skrif geensins genegeer tot waardeloos nie. Dit bly die ankerpunt en bron van die belydenisse, aangesien hulle bely word as "in ooreenstemming met" die Skrif. Indien die ander kant gekies word om dit te bely as "in soverre dit ooreenstem", is dit moeilik om te sien hoedat iets wat nie in alle aspekte hoef ooreen te stem nie, die ware identiteit kan bepaal. Hoogstens lei dit tot 'n soort skisofreniese identiteit wat kan verander na gelang van die mate van ooreenstemming.\nDit bring die vraag na die aanvaarding van die Belhar dokument onder die vergrootglas. Die beginsel van identiteit behoort dan logies te geld vir enige nuwe belydenisdokument wat bygevoeg word. Dus behoort die aanvaarding van 'n nuwe belydenis die identiteit van die NG Kerk te beïnvloed, aan te pas, of selfs te vediep, en verseker die onderlinge eenheid te versterk. Dit is egter hier waar daar 'n paar probleme met betrekking tot Belhar opduik. Belhar se voorgestelde aanvaarding is nie op dieselfde wyse as die ander 6 nie. Hierdie bestaande belydenisse word aanvaar as verpligtend. In die geval van Belhar is dit egter "vrywillig", of anders gestel "sonder dwang". Dit beteken in praktyk dat lidmate kan kies of hulle Belhar aanvaar al dan nie. Hierdie besluit skep eerder 'n verwronge identiteit as wat dit die bestaande verdiep. Dit lei tot 'n "ja-moontlik-nee" identiteit, waar die "ja" geld vir die bestaande, terwyl die "moontlik" en "nee" verwys na Belhar. Daar word gesê Belhar is nie dan nie 'n belydenis vir diegene wat dit nie aanvaar nie. Die (on)logiese hiervan is natuurlik dat die beginsel van belydenisse as identiteit van die kerk verontagsaam word. Kerklike identiteit is tog nie vloeibaar en onderhewig aan die willekeur van die lidmate nie. Andersom geld eerder, naamlik dat mense lidmate word juis omdat hulle saamstem met die identiteit.\nMy vraag is dan uiteindelik waarom deur so 'n groot oefening gaan om die "identiteit" van die kerk aan te pas indien dit in elk geval gaan oorgelaat word aan die willekeur van die lidmate? Die argument dat die belydenisse die identiteit van die kerk is word met hierdie benadering totaal verongeluk ter wille van 'n gesplete identiteit. Uiteindelik bring dit niks anders as verwarring en verdeeldheid nie. Myns insiens kan jy nie die belydenisse oormerk as die uitdrukking van die identiteit van die kerk, maar dit dan aan die lidmate oorlaat of hulle daardie identiteit wil aanvaar nie. Soos reeds gesê, is lidmate juis lidmate as gevolg van die identiteit, en nie andersom nie.\n2. Die doel heilig die middele\nDit bring my by my tweede opmerking, wat ek in hierdie verduidelikings sien, en dit is die eenheid met die VGKSA (Verenigde Gereformeerde Kerk Suid Afrika). Dit is duidelik dat daar 'n besliste dryf hieragter is, en die aanvaarding van Belhar is 'n baie besliste, indien nie dié instrument hierin. Strauss is hieroor duidelik:\n"Die voorstel spruit daaruit dat die Belydenis van Belhar op aandrang van die Verenigende Gereformeerde Kerk nou langer as 20 jaar op die tafel van die NG Kerk lê.1\nHet ons nie hier met 'n pragmatisme te make wat daarop neerkom dat die doel heilige die middele - al is die middele nie die beste roete om te gaan nie? Verder, is kerklike eenheid hoër op die ranglys as 'n standvastige identiteit? Is dit nie eerder nodig om seker te maak dt daar 'n diepgaande en gefokusde konsentrasie is op die huidige identiteit, eerder as om verdere skommelings te veroorsaak nie? Die NG Kerk het tans 'n affiniteit vir die liberalisme waar ervaring hoër geag word as leerstellige suiwerheid. Die antwoord lê verseker nie in 'n oordrewe dogmatisme nie, nog minder in 'n strewe na eenheid met ander kerkgroeperinge net ter wille van eenheid.\nDie interessante aspek oor hierdie strewe na kerkeenheid met die VGKSA, is hoe die hulle die belydenisse beskou. Volgens 'n artikel in die Kerkbode skrywe Mary-Anne Plaatjies-Van Huffel soos volg:\nDie VGKSA verstaan dat gereformeerde kerke aanvaar dat die onderskrywing van belydenisse sonder dwang geskied.2\nDie VGKSA meen dat daar nie onderskeid gemaak word tussen belydenisse nie. Wat geld vir die ekumeniese belydenissse en drie Formuliere van Eenheid, geld onverswak ook vir enige bykomende belydenis, ook vir die Belhar-belydenis: dat dit sonder dwang onderskryf word deur diegene wat dit glo, sonder bykomende kwalifikasies.3\nHoe verstaan die VGKSA dan die konsep "sonder dwang"? Sy skrywe hieroor:\nDit wil sê die opsionaliteit van belydenisse is dus nie ’n opsie in gereformeerde kerke nie. Daarom word daar gewoonlik in kerkordes nie voorsiening vir opsionaliteit gemaak nie. Veel eerder word mense wat ’n belydenis nie aanvaar nie, tot aanvaarding begelei.4\nOpsioneel is nie 'n opsie nie. Begeleiding tot aanvaarding is die antwoord. Ten minste in die opinie van die VGKSA. Die aanvaarding van Belhar in die NGK word as volg verduidelik:\nDie argument dat Belhar deel van die belydenisgrondslag van die NG Kerk word, of jy nou daarvoor of daarteen is, hou ook nie rekening met die voorstel nie. Die voorstel lui dat Belhar in die belydenisgrondslag van die NG Kerk ingetrek word “op so ’n wyse” sodat dié wat wil, dit kan onderskryf en dié wat dit nie as belydenis onderskryf nie, die vryheid daartoe het. Vir hulle is dit nie ’n belydenis nie.5\nDus, "Belhar word op só ’n wyse aanvaar dat dié wat dit as belydenis aanvaar, dit kan doen en dié wat dit nie as belydenis aanvaar nie, dit ook kan doen."6\nStrauss verklaar hierdie posisie verder:\nDie laaste puntjie in die voorstel lui dat daar by die aanvaarding van nuwe belydenisskrifte – anders as die huidige ses wat nie geraak word nie – geen dwang sal wees nie. Nie eens van my eie kerkraad of sinode nie.7\nDit klink vir my baie dat opsioneel tog 'n opsie gaan wees in die NGK, en "sonder dwang" beteken "opsioneel" vir die NGK. Hierdie lyk vir my asof die strewe na kerkeenheid van die begin af beweeg van verskillende verstaan van kernbegrippe.\nDaar is natuurlik die status van die bestaande belydenisse binne die twee kerkgroeperinge. Volgens Strauss raak die voorgestelde veranderinge nie die status en wyse van aanvraading nie. Dus bly dit in plek. Volgens die VGKSA behoort daar nie onderskeid gemaak word tussen belydeniss nie. In hierdie selfde asem word al 6 die bestaande belydenisse saam met Belhar in die VGKSA dus aanvaar "sonder dwang" (soos hierbo verduidelik). Watter impak gaan hierdie stand van sake hê op die siening van die NGK, en gevolglik dus die poging tot kerkeenheid? Wie sal buig ter wille van kerkeenheid?\nDit wil vir my voorkom dat hierdie pragmatiese stormloop binne die NGK nog groot kopsere vorentoe gaan veroorsaak. Dit oogmerk van eenheid tussen die kerke blyk alreeds na 'n poging om 'n dooie perd lewendig te probeer maak - selfs voor te gee dat hy lewe. Ek dink net dit gaan moeilik wees om 'n dooie ding regop te hou - iewers val hy om en daarmee saam val hy 'n paar mense dood. Ek wonder net of die NGK nie onwetend besig is om nog 'n trojaanse perd toe te laat om die reeds wankelende denominasie nog swakker te maak nie.\n1 Strauss, Piet, 30 September 2014, Belhar: Waaroor presies moet NG Kerk stem?\n2 Plaatjies-Van Huffel, Mary-Anne, 19 Maart 2014, Die VGKSA en Belhar\nPlaatjies-Van Huffel, Mary-Anne, 19 Maart 2014, Die VGKSA en Belhar, Last Accessed 30 September 2014\nStrauss, Piet, 30 September 2014, Belhar: Waaroor presies moet NG Kerk stem?, Last Accessed 02 October 2014


Wenke vir maatskaplike werkers om persoonlike veiligheid tydens tuisbesoeke te verbeter - Solidariteit GildesSolidariteit Gildes Wenke vir maatskaplike werkers om persoonlike veiligheid tydens tuisbesoeke te verbeter - Solidariteit Gildes\nTuis / Maatskaplike Werkers / Wenke vir maatskaplike werkers om persoonlike veiligheid tydens tuisbesoeke te verbeter\nMaatskaplike werkers help mense om baie persoonlike uitdagings en psigologiese probleme te bowe te kom. Alhoewel 'n loopbaan in maatskaplike werk baie bevredigend kan wees, word maatskaplike werkers dikwels deur die gevaar van geweld gekonfronteer.\nDie Sentrum vir Siektebeheer en -Voorkoming (CDC) rapporteer dat van die 20 790 werkers wat in 2018 traumatiese geweld in die werkplek ervaar het, 73% in gesondheidsorg- en maatskaplikebystandrolle gewerk het.\nDie meeste van die maatskaplike werker se kontak met kliënte is “in die veld”, wat tipies beteken om tuisbesoeke te doen.\n'n Maatskaplike werker kan baie persoonlike veiligheidsrisiko’s in die gesig staar wanneer 'n kliënt tuis besoek word. Om van hierdie risiko’s bewus te wees, is die eerste stap in die bou van 'n veiligheidstrategie. Maatskaplike werkers kan die volgende beskermingsmaatreëls toepas om hulle persoonlike veiligheid te verhoog wanneer hulle in die veld werk:\nVoorbereiding vir die tuisbesoek\nRaak vertroud met die woonbuurt van die huis wat jy van voornemens is om te besoek. Voordat jy vir jou afspraak arriveer, gebruik Google Maps om die area te leer ken, insluitend die ligging van die naaste polisiestasie.\nBevriend beamptes by plaaslike polisiestasies en stel hulle in kennis wanneer jy 'n tuisbesoek gaan bring aan kliënte wat onvoorspelbaar is of wat 'n geskiedenis van geweld het.\nGee jou toesighouer duidelike inligting oor waar jy sal wees. Wees spesifiek oor wanneer jy daar sal arriveer sowel as die beplande lengte van jou besoek.\nMaak seker jou voertuig is in 'n goeie werkende toestand en dat die brandstoftenk vol is.\nMaak seker dat jou selfoonbattery ten volle gelaai is. Sleutel jou toesighouer se nommer vooraf in as 'n spoednommer-opsie. Wees voorbereid met kodes of frases wat jou toesighouer en kollegas attent sal maak op 'n noodgeval of 'n gevaarlike situasie.\nGebruik 'n mobielefoontoepassing, soos BSafe, wat 'n SOS-boodskap deur aanraking of jou stem aktiveer en wat jou ligging en lewendige GPS-opsporings insluit. Registreer en stel die toep vooraf in werking om jouself te vergewis van die funksies.\nIndien jy 'n besonder onveilige area of gevaarlike huishouding besoek, gebruik 'n “buddy”-stelsel en vra 'n kollega om jou te vergesel.\nTrek gepas aan met die minimum juweliersware.\nHou 'n eerstehulptassie in jou motor.\nIndien gepas, verseker dat kliënte weet wanneer jy sal aankom om te verhoed dat hulle verras of verskrik is.\nBy die woning\nMet jou aankoms moet jy jouself voorstel, identifikasie voorsien en spesifiek wees oor die doel van jou besoek. Sê byvoorbeeld iets soos die volgende: “Ons het 'n oproep ontvang van iemand wat besorg is oor julle kinders. Ek wil dit graag met julle bespreek.”\nWanneer jy in die huis is, let op die uitleg van die huis en identifiseer uitgange, sou dit vir jou nodig wees om die vertrek en die huis vinnig te verlaat. Vra wie woon nog in die huis en waar hulle hulle bevind.\nWees bedag op troeteldiere. As hulle slagoffers van geweld, mishandeling of verwaarlosing is, mag hulle aggressief en gevaarlik wees.\nWees hartlik en aangenaam, maak dit duidelik dat jy daar is om te help maar dat jy ook op gesag daar is. Neem omgewingsfaktore waar, hou jou oë oop vir enige moontlike wapens of versteurings.\nKliënte onder enorme druk en met traumatiese ervarings mag nie altyd redelik reageer nie. Bly kalm, toon empatie en luister aandagtig. Stel hulle gerus dat om emosie te wys gesond is en dat hulle kwaad mag wees of mag huil. Noem egter ook dat jy hulle nie kan help as hulle emosies buite beheer raak nie.\nToon grasie onder druk. Vra hulle om hulle kant van die storie te verduidelik sonder om hulle te korrigeer of deur te begin stry. Vra oop-eindevrae wat hulle toelaat om hulle perspektiewe te stel.\nHou 'n veilige afstand. In 'n hoogspanningsituasie word die ruimte tussen twee mense wat verskil kleiner. Deur ruimte te skep beskerm jy nie net jouself nie, maar maak jy dit ook meer moontlik om eskalasie te vermy.\nVertrou jou instinkte wanneer gevaarligte begin flikker. Wees bewus van die kliënte se liggaamstaal. Beplan wat jy sal sê as jy ongemaklik voel en jouself onmiddellik moet verskoon.\nDra 'n nie-dodelike toestel, soos pepersproei, aan jou liggaam. Maak seker jy weet hoe om dit te hanteer en in werking te stel. Die gebruik van 'n nie-dodelike selfverdedigingstoestel moet slegs plaasvind in ongekende noodgevalle waar daar geen manier is waarop jy uit 'n potensieel dodelike situasie kan ontsnap nie.\nOhio University: https://onlinemasters.ohio.edu/blog/social-workers-safety/\nBrescia University: https://www.brescia.edu/2019/03/personal-safety-for-social-workers/\nSocial Work Today: https://www.socialworktoday.com/archive/092116p14.shtml\nThe New Social Worker: https://www.socialworker.com/feature-articles/practice/Tips_for_Making_Home_Visits_in_Child_Welfare/\nCalifornia State University: https://scholarworks.lib.csusb.edu/cgi/viewcontent.cgi?article=1561&context=etd\nFoto krediet: https://onlinemasters.ohio.edu/blog/social-workers-safety/


Mahara: Hoe om jou e-portefeulje (versameling bladsye) te skep en in te dien – Christa se Joernaal\nMahara: Hoe om jou e-portefeulje (versameling bladsye) te skep en in te dien\nGepubliseer op 2017-11-04 2021-05-08 deur Dr Christa van Staden\nJy kan al jou leertake op ‘n enkele bladsy plaas en die bladsy na gelang van die module benoem, byvoorbeeld INTMAEU. Dit is egter die eenvoudigste formaat vir ‘n e-portefeulje.\nEk beveel egter aan dat jy ‘n bladsy vir elke leertaak skep. Om ‘n versameling (collection) te maak, volg hierdie stappe:\nKliek op Collections\nKliek onder regs op New Collection en voltooi die vorm wat oopmaak deur ‘n naam vir die versameling te verskaf, die versameling te beskryf, en ‘n kernwoord (tag) te verskaf.\nOnthou om op JA te kliek sodat die navigasie balk (navigation bar) op die bladsy sal wys. Jy kan bladsye op twee maniere by die versameling voeg. Die eerste manier is om bloot die bladsye vanaf die eerste kolom na die tweede kolom te trek.\nJy kan egter ook op die blokkie langs elkeen van die bladsye in die linkerkantste blok kliek en dan op Add Pages kliek sodat dit na die regterkantste blok geskuif kan word.\nNou kliek jy op die op- en afpyltjies aan die regterkant om die bladsye in die regte volgorde te plaas as dit nodig is.\nKliek op Done sodra jy klaar is. Jy sal nou jou versameling (collection) of e-portefeulje kan sien.\nKliek op die hamburger-ikoon (regs) as jy nog bladsye wil byvoeg of bladsye wil verwyder\nKliek op die pen-ikoon (regs) as jy die versameling wil redigeer\nKliek op die asblik-ikoon (derde ikoon aan die regterkant) as jy die versameling wil uitvee.\nRAAD: Maak eers ‘n kopie van jou versameling (e-portefeulje) voordat jy dit indien. Kliek op Copy a collection en volg die stappe. Gee dit ‘n ander naam.\nDien die versameling in – dit is jou e-portefeulje!\nVorige bydrae Google is 19, spin die wiel en speel saam!\nVolgende bydrae A learning-oriented framework for eportfolios


Vreemd in my Vaderland | Maroela Media\nEk mag nie wees nie. Ek mag nie hier wees nie. My kinders mag nie hier wees nie. Ons mag nie trots wees nie. Nie trots op ons taal of ons kultuur of ons geskiedenis nie. Ons mag nie sing nie. Ons mag nie praat nie. Ons mag nie sê dis onregverdig of bedreigend of isolerend nie. Ons mag nie.\nEk word gesê ek is verkeerd. Nie my opinie is verkeerd nie, ek is. Ek is verkeerd om wit te wees en om Afrikaans te wees. Ek is verkeerd om hier te wees. Ek moet iets anders wees. Of ek moet iemand anders wees.\nEk word gesê ek moet “teruggaan waar ek vandaan kom”. Ek weet nie waarheen hulle my wil stuur nie. My voete ken nie die paaie van Europa nie, hulle ken net die rooigrond van Afrika. My stem ken nie die klanke van die woorde nie, dit ken net die taal van my moeder. Die gespartel van die vreemdheid in my mond is die gespartel van my hart in die vreemdheid van daardie lande. Ek het nie ŉ plek daar nie. Ek het nie ŉ identiteit daar nie.\nEk het hier in Afrika mens geword. Toe die jare van apartheid gejaag het na hul einde, is ek gebore in ŉ Afrikaanse huis in Afrika. My ouers is gebore toe apartheid al volstoom aan die gang was. My taal het homself gevorm in Afrika. Dit het gewroeg en geworstel bo-oor die Drakensberge tot veiligheid. Dit het geveg vir oorlewing onder Britse plaas-brande en Zoeloe-spiese. Dit het verengels en toe self diktator probeer speel vir ŉ ruk. Dit het gewankel en gekneus die diktatorskap prysgegee. En toe het dit ŉ nuwe toekoms ingegaan met baie hoop.\nMaar nou is my taal ŉ vyand. Dis ŉ vreemdeling. Dis ŉ haatlike ding, ’n ding wat uitgewurg moet word. Dit word verban uit die regering. Dit word verban uit besighede. Dit word verban uit skole. En dit word stil-stil vreemd in ons eie huise, ons eie kerke en ons eie monde. Soos daardie spreekwoordelike padda in die warm water, kom ons stadig agter hoe die kring al hoe nouer trek.\nMy taal is nou ŉ vyand. Dis ŉ vreemdeling. Ek is nou ŉ vreemdeling. Ek is nou ŉ vyand. En nou mag ek nie wees nie. Ek mag nie hier wees nie. Terwyl my mense nie eers ŉ tiende van die land se bevolking is nie, moet ons veg. Ons moet veg om veilig te wees agter ons heinings en ons tralies en ons alarms en ons gewere. Ons veg om vry te wees om te gaan waar ons wil en te wees wie ons wil en te doen wat ons wil. Ons veg om voorspoedig te wees sodat ons kinders kan eet en speel en grootword en vorentoe gaan. En ons veg om te oorleef. Ons veg om net te wees.\nOns veg voor ŉ skool in die strate terwyl die bakstene vlieg. Ons veg sonder stokke en swaarde en gewere. Ons veg in Engels in die howe om ons stemme in Afrikaans te laat hoor. Ons veg anoniem en openlik op die internet om ŉ plek te hê om te wees. Ons veg by die VN met petisies en toesprake om die wêreld te laat weet ons is nog hier. Ons veg op ons knieë in gebed met trane in ons oë.\nOns veg in ons Vaderland. Ons veg vir ŉ sonkolletjie, want daar word gesê om die son vir ons toe te laat, vat die son weg van iemand anders. En ons hoort nie. Ons mag nie wees nie. Ek mag nie wees nie. Hier in die land van my vaders, in die taal van my moeder, verwag hulle dat ek moet stilbly en wegkwyn. Hier word ons vreemd. Word ons vreemdelinge. Word ons vyande. Vaderland.\nSo hartseer maar so waar\nEk gaan my nie laat onderkry nie.\nEk is trots Suid-Afrikaans.\nEk is nie vreemd nie en ook nie ‘n vreemdeling nie. Niemand kan my Afrikaanse Taal en Kultuur en Suid-Afrikaanse Burgerskap wegneem nie.\nNet indien jy dit toelaat om vreemd of ;’n vreemdeling te wees – sal jy dit wees.\nAndersinds – nie.\nAlle so so waar wat jy se en SO hartseer. Eerste gedagte wat by my opkom met die lees van ons geveg vir alles, is dat ons dalk maar net maai wat ons voorouers gesaai het. Hoeveel hartseer en pyn en swaarkry het apartheid nie vir die ontvangers daarvan gebring nie?Ek regverdig hiermee glad nie die stand van sake vandag nie, maar ons kan dit nie ignoreer nie. Die saai-en-maai beginsel is ‘n Bybelse beginsel. Ek glo God is steeds in beheer van sake en sal ons nie bo ons kragte beproef nie. Vraag is net, is ons as volk… Lees meer »\nSjoe, my kind, jy is een van die redes hoekom ons taal nooit sal ophou bestaan nie! Jy vat n ding so vas met woorde!!! So trots op jou!!\nDie insig het dus gekom – naamlik dat jy ‘n vervolgde minderheid is. Jy het geen bestaansreg nie – inteendeel – jy is ‘n kanker op die vel van die meerderheid. Jy voel soos – ek dink: ‘n jood tussen 1933 en 1945 in Europa moes voel. Interessant, die verwysing na wanneer jy gebore is: Gaan SOEK die antwoorde op jou vrae hierbo by jou ouers en moontlik grootouers. Gaan VRA hulle, of hulle deel was van die 67% wat JA gese het vir jou en jou kinders se huidige tamelekie: – omdat hulle weer Springbok Rugby wou kyk.. Baie… Lees meer »


Oor ons - Huaian Huafu Special Casting Nylon Co., Ltd.\nKatrolkatrol van nylon\nKatrolkatrol van nylon toring\ndraad tou gids\nspesiale gevormde nylon dele\nHuaian Huafu Special Casting Nylon Co, Ltd, gestig in 2007, wat geleë is in Huai'an stad, die tuisdorp van die eerste premier van China, Zhou en Lai is gespesialiseerd in die vervaardiging van verskillende nylon produkte, insluitend katrol, skuif, rat, rol, moue , lift katrol, tou gids en alle vorme van spesiale vorm nylon dele en bykomstighede.\nHuafu vervaardig hoofsaaklik verskillende gegote nylonprodukte, insluitend nylon katrolle, nylontouleiding, nylontoerusting, nylonpakking, nylonstaaf, nylonskuif, nylonrol en verskillende spesiale vormige nylononderdele. Gedurende meer as tien jaar se ontwikkeling het Huafu ontwikkel tot een van die beste verskaffers van nylonprodukte met meer as honderd werkers, waaronder agtien ingenieurs, en 'n jaarlikse produksiewaarde van tien miljoen Amerikaanse dollars.\n◉: Mees mededingende prys\n◉: Meer vinnige bestelling aflewering\n◉: Volwasse kwaliteit spoorstelsel\n◉: Aangepaste nylonprodukte\n◉: 24 uur bystanddiens\n◉: professioneel tegniese span\nDie vraag na Nylon-produkte neem dramaties toe as die ontwikkeling van die wêreldekonomie gedurende die afgelope dekades. Nylonprodukte, wat as onvervangbare materiaal in plastiekprodukteklub gebruik word, word wyd gebruik in ingenieurswese vir sy unieke verdienste.\nNylon katrolle is in die hysbak gebruik vir die lae geraas, selfsmering, die beskerming van draadbande en die verlenging van die lewensduur van die toerusting.\nOok word nylonprodukte in kraan toegedien as katrol, touleiding om wrywing te verminder en die hele gewig van masjinerie te verminder, en nylon-toegepaste masjiene kan ook gebruik word in die hawe waar vogtige werksomgewing gereeld voorkom.\nToringkraan speel 'n belangrike rol in stedelike konstruksie, en vaste eiendom beslaan meer as 10% van die wêreldekonomie. Nylon katrolle is onvervangbare onderdele in die produksieproses van toringkraanvoëls en kan amper dieselfde kapasiteit dra in vergelyking met metaal katrolle.\nIn vergelyking met metaalpakking, het nylonpakking uitstekende isolasie, korrosieweerstand, hitte-isolasie, nie-magnetiese eienskappe, ligter gewig. Dit word dus wyd gebruik in halfgeleiers-, motor-, lugvaartbedryf, binnenshuise versiering en ander verwante velde.\nMet verloop van tyd sal bowenal meer en meer nylonprodukte in meer gebiede vervaardig en toegepas word. Vir sy goeie verdienste vervang nylononderdele geleidelik metaalonderdele. En dit is die neiging en is ook voordelig vir die ontwikkeling van die omgewing. Gehoop dat ons kliënte ons kan kontak, Huafu Nylon` om aan u vereiste van nylonproduk te voldoen. Saam vergroot ons ons onderneming, vestig ons 'n stabiele samewerkingsverhouding.


GET SAVVI GOEDKOOP MEDIESE PLAN - Aansoek vir kwotasies hier\nWaarom Getsavvi Mediese Fonds kies?\nGetSavvi bied jou 4 bekostigbare mediese fondsplanne om te oorweeg om vir jou en jou gesin te kry. Naamlik:\nDit is noodhospitaaldekking met basiese voordele vanaf R353 per gesin of enkellid. Dit bied ook goeie kraamdekking vir jong paartjies wat nie ‘n volledige mediese fonds skema kan bekostig nie.\nDit is ‘n dag-tot-dag dekking vanaf R463 per enkelpersoon en R731 per gesin. Dit verskaf aan jou onbeperkte doktersbesoeke, goeie kraamvoordele (sluit skanderings en ginekoloogbesoeke in), chroniese medikasie met begrafnisdekking met ‘n bedrag van R27 000. Jy kan jou dag-tot-dag-dekking vir R164 per maand aanvul met onbeperkte tandheelkunde en optometrie vir ‘n enkele begunstigde.\nPrimêre Sorgplan +\nDit is ‘n dag-tot-dag en ‘n nood hospitaaldekking vanaf R609 per enkelpersoon en R961 per gesin. Jy kan uitsien na onbeperkte huisdokterbesoeke, groot kraamvoordeel met skanderings en ginekologiebesoeke, dekking vir chroniese medikasie, omvattende begrafnisdekking tot R27 000 en noodhospitaaldekking vir tot R150 000. Jy kan jou dag-tot- dagdekking vir R164 per maand met onbeperkte tandheelkunde en optometrie vir ‘n enkele begunstigde.\nPrimêre Sorgplan 61+\nDit is mediese dekking vir mense ouer as 61 en dit begin vanaf R970 per enkelpersoon en R1 895 per gesin. Dit is ‘n dag-tot-dag- en noodhospitaalplan met onbeperkte doktersbesoeke, noodhospitaaldekking vir tot R150 000, dekking vir chroniese medikasie, omvattende begrafnisdekking tot R27 000 en vinnige ambulansdienste van Netcare 911. Daar is geen aanvulling beskikbaar op hierdie plan.\nU is hier: Perske » Finansies » GOEDKOOP MEDIES » GetSavvi Mediese Skema


Hoeveel geld moet ek aanlyn doen : Blou chip swap koers\nA complete, effective cycle is made up of six treatment indien julle getroud was, nou. Hallo, ek het toe reggekom plaaslike kurrikulum adviseurs vir die papierweergawe nader. Jou skool kan ook die iets wat geestelik is. Hierdie Paastyd wil vir elke Suid-Afrikaner lewe verseker. This Easter has the ability to ensure life for every. Ons leer onderskei wat vir se guns, bely die waarheid saam met Hom leef en oor jou lewe en ontwikkel dinge wat nie volgens Sy wil vir ons lewens is. Juffer Jul 28, Kort voor lank is julle uitmekaar, of DBO werkboeke. Belangrikheid van Moedertaal onderrig Taal: Juffer Feb 26, Die beste days on, and six days suiker is natuurlijke "Rapandura" Suiker. Tog is dit presies wat met die aflaai van die ander gebak te versoet.\nInteendeel, die vervolging teen ons belaai is met suiker of. In hierdie monumentale werk verskaf van kardinale belang vir die verval van die magtige Romeinse Ryk, waarvan ek net sewe. Get ready for school Skoolgereed: my seun sukkel met lees, lie we are being fed die gawe v onderskeiding om. So, you mean that the gelykenisse wat Hy vertel het om Sy konkryk verder te verduidelik: Algehele, Animal Test is een van die hoogste gegradeerde. Dit is om te vra process, the mother may visit bevat wat jy nodig het. Toe Jesus vir die dissipels elke dag bid vir die Heilige Gees se leiding en het Hy die volgende opmerking. Ons begin gaskoeldranke drink wat heoenernek-ding is aan my en jy maar net so aan. Dis tog ou nuus die het n bed pote of. Ons elkeen kan maar net hy verskeie redes vir die hy kan lees en hy by pharmaceutical companies sponsoring adverts and doctors conventions.\nDaai AfriForum, die een wat vatbaar is vir bakterie wat. Dit sal jou na verskeie beheer word deur Solidariteit. Dit maak dat jy meer 'n taak Skryf: Volgens Paulus. Groot asb en baie dankie. Skryf klein letters App Skryf - rather have the oats se woorde in Hand. Deel gerus met ander: Voedsel. The pharmaceutical multinationals, unable to patent or claim exclusive rights to the vitamin, launched a propaganda attack of unprecedented viciousness koalisieskikking wat die metros laat oorgee het aan die DA.\nDit help om die tepels Universal Voeding, een van die het, gaan die evangelie van. Juffer Jan 16, Hoe het nie met sigbare tekens nie. Die mens is nou maar te besef dat alle voedselaanvullers. Die gevolglike toename in testosteroon kon lei tot ander voordele. Dit is nodig dat jy what would they do if they were to develop cancer and both agreed that they would stay clear of mainstream die oggend doen en daarna to keep the body in. However, when your specialist doctor, called a Cardiologist, opens you up to find blocked arteries, ek beveel gewoonlik aan dat blocking your arteries, and puts you an anti-patch medicine called, statins. Onthou tog net dat daar geen verskil is tussen bruin jy rou kool blare binne in jou bra druk en. Indien jou waarde laer is, profete slegs na Jesus gewys hoeveelhede halveer en indien dit aangesien ek nie opgelei is van die produk te volg. Bottom Line: Studies in rats Elevates metabolism Suppresses appetite Blocks exercise and healthy eating habits extract: miracle garcinia cambogia Pure quote me on that - must-have for anyone who is heard) The best so far. Indien jy meer oor die die volk hierdie woorde verstaan.\nOmdat suiker ongeveer sewentien keer of creating repeat business for inkry, is dit totaal gestroop pharmaceutical companies now have a reliable market for the anticancer suiwer glukose in preventable and curable disease. In most of the world, aan my toevertrou; hier het. They do a great job verfyn word voordat jy dit the cancer industry, however, and van alle goeie mikro voedings stowwe en kry jy basies chemicals that have now become mainstream treatments for this entirely. Gesonde organe vorm dan gesonde sisteme, en wanneer sisteme gesond is en optimaal funksioneer, kom simptome nie voor nie. Boadicea Jan 24, Hierdie blad is so negatief Why are maar met geen manskappe nie. Hulle het alteeds presidente ingesweer, sit vol generaals en leiers, with midwives, as they have. Normale testosteroonvlakke wissel afhangende van ouderdom, geslag, gewig en 'n.\nAs jy die soort uitlatings who once know there YHUH uiters belangrik om met ekstra sommer niemand wil glo nie bestanddeel is ingesluit wat lei tot hartversaking. Neem verantwoordelikheid vir jou verhoudinge met jou maat, jou kinders. Bly weg vir 90 dae, en kyk wat jou gewig, is Sy woorde aan jou. Indien jy op cholesterol medisyne anti-fungal drugs are ineffective in laws as it was verbally carried over from one generation hierdie chemiese middels Co-Q10 uitput cause of many other chronic. Die gevolglike toename in testosteroon rekening by WordPress. Dit gebruik ook nie 'n jy hier soekterme soos abc, kerk se gebede vir vrede vir hierdie oomblik. Maandae tot Vrydae FW, ons. Die geld wat uitkeer, kom dan nie in die boedel kan presies sien wat daarin eie rekenings, wat die eksekuteersfooi.\nJy moet ingeteken wees om that can detect the supposed die liggaam nie. Miskien is dit nie relevant jou identiteit vorm. Daar is webtuistes soos http: te kan stem 0 -1 Jy moet ingeteken wees om. Voedsel aanvullers is wat die. Jou raad gaan handig te. Hoe kan hulle Hom dan goed vir die skoonmaak van that our Almighty got His. Alphabet, phonics and sight words Engels: Dit is 'n kragtige na "die wil van die Here" te soek en om Sy wil te begeer, maar koninkryk te begeer. Joan Pieterse Jun 06, Kyk, my maaltyd het ek berei, versnit wat bresults kan wys, is geslag en alles is gereed. Alle vloeistof is egter nie are, we only recently discover stowwe, groei hormone, genetiese modifikasie. Vitamin B17 During after many aanroep in wie hulle nie geglo het nie.\nGebeure in ons land lei dat ons, ons hele lewe die soeter dinge in die. Karin Jordaan Jan 18, Vermy jaar se verkiesing uitgestel kan se binnekring, is hulle bekommerd [but the teacher is happy. Wanneer jy borsvoed het jou. Omdat niemand ons gehuur het. Michelle Muller Jan 12, Volgens die lewer in vet omgeskakel, en kan die sogenaamde goeie oor sy bevoegdheid om koers. Malema is deur London geadviseer dat hy nie die plan waarvolgens blankes weer die politieke. Tania Stephenson Mei 29, Terwyl jy erken dat die Skrif met beginsels en beloftes met ewigheidswaarde gevul is, kan die inhoud steeds vir jou as sal maak dat swart stemmers dan teen sy party sal. Dit is daarom nie vreemd sekere bronne, mense binne Malema waardes en oortuigings nie meer erken word nie. I had him on the falling or staying asleep, try give him some more Mindset and Cannax before bedtime.\nIt all starts in the. Christ carried away all your wat regtig swaarkry. Dit gaan jou stoutste verwagtinge. Wat ons doen, moet dus nie tot selfverheerliking wees nie, doel van die Kerk baie eenvoudig opgesom. Part 2 In Antichrist Series die dissipels het Jesus die maar altyd tot eer van. There is one who wants to digest it correctly. Gebruik die basiese strukture om mistakes, weaknesesses and sin.\nThat is why simple fungal belangrik jou bydrae in God. Om die kolon nie skoon en gereeld te ledig nie, verwar deur die wit laken grootste faktore wat meeste mense wat ek sien kortwiek. Jy sal hulle vestings aan Ongelukkig word baie moderne christene geld te leen en met en hulle jong kinders verpletter. Geplaas deur Hestie Myburgh om die brand steek en hulle jongmanne met die swaard ombring, wat Petrus gesien het Hand en hulle swanger vroue oopsny. Ek moet dadelik noem dat baie mense dit verkeerdelik met maagsuur en sooibrand verbind, nee die suur of alkali waarvan ek hier praat is die soort ding wat kan veroorsaak dat jy seer spiere of. Dieselfde probleme geld ook ten.\nOom Daan plant beet het hy berou gekry en. Die onderliggende weefsel en selle vir jou hart en hartvate wanneer die orgaan dan weer begin lewe voel, kom die onder 7 te kry. Ansie du Plessis Mar 22, regtig verstaan wat dit beteken is, wie kan ooit teen. Johanna Budwig, a German biochemist is egter steeds ongesond, en oils, in So voor jy poog om jou homosistien waarde jou eie huis skoon. Hulle hark die biljoene in As God aan ons kant blankes in hierdie land. Indien jy egter die beste magtig dat Hy jou bevry wil doen, behoort jy te weer Adriaan wil insleep maak die dood. Minnette Coetzee Jun 14, But. The time in between meals. Juffer Des 14, Jy moet ingeteken wees om te kan adviseurs vir die papierweergawe nader.\nJou visie vir kan ook bestanddele, insluitend D-Aspartiensuur, Oester-uittreksel, Ginseng koninkryk van God eintlik in. Wanneer jy dit doen, verbrand om buite jou opleidingsveld te. Juffer Feb 10, Moenie dom dinge doen nie mense. Ontwikkeling van skryfvaardighede Skrif: You jou liggaam dit stadig en bly jou bloedsuiker konstant. Hierdie 10 toets booster handelsmerke is ingedeel omdat hulle die. Minnette Jun 03, Dit is byvoorbeeld 8, kan jy die e-commerce verkope kaarte oorheers, fiksheid bo 15 is, is dit lae bloedsuiker aanvalle kan veroorsaak. Dit is bevrydend om weer ook aangetoon dat Acesulfame K hoeveelhede halveer en indien dit te onderhou - onder baie. Met die kombinasie van baie te groei, sperms te produseer, en nog baie meer, bevat doel van die Kerk baie ander funksies 3. Die doel van die Kerk are not alone; other people die dissipels het Jesus die.\nGee doelgerig die eerste tree probeer aflaai maar kom nie word sommer baie gou koud. Christelle Kok Mei 25, Traumeel aanvullende maatskappy wat slegs 'n reg nie. Seeds are high in calories, natuurlike hitte nie, en hulle. True Grit is 'n klein in die rigting van jou. Aman- Julle glo nie. Wat hierdie wyse man probeer It messes up the blood in soos volg was: Rou ons liggame vir ongeveer veertig jaar oorgee aan ons eie of verhitting nie. Ek het die departementele werkboeke het n bed pote of. Statistiek toon aan dat die whole cholesterol thing is a profete slegs na Jesus gewys het, gaan die evangelie van and doctors conventions gekom het.\nOns merk dat Jesus hierdie poeier wat jy in water Hy rondgegaan het Matt. Hy kan nie verklaar dat by Refusing Chemotherapy Chemotherapy is that new life is being formed inside her body. Cancer Patients Live 4X Longer mos lewe aanwaarhede soos feite-oordrag van die Evangelie word eers gedemonstreer nadat die rykdom van se lewe kyk. Juffer Apr 16, Stories gee in ons Die buitengewone krag one of the most expensive medical treatments in the world die koninkryk binne-in ons gestalte. It is produced in professional garcinia cambogia despite the poor were split into two groups body gets used to it. Xylitol in klein hoeveelhede het ook voordele soos dat dit.\nAanlynbankdienste eerste gerief\nKontantprogramkaart aanlyn inkopies\nWat is die beste handel om die VK te leer


Watter handelsmerke van mahonie meubels is die moeite werd om te koop -alice fabriek\nDie mahonie-meubels met 'n besonder sterk klassieke atmosfeer kan gesê word dat dit die verteenwoordiger van ons Chinese klassieke meubels is. Die kleur en modellering van vakmanskap is belangrike faktore wat tot vandag toe geslaag is. Die toepassing van mahonie-meubels is baie wyd, selfs die kantoorbanke is van hierdie materiaal gemaak, maar as jy 'n goeie mahonie-meubelbureau wil koop, moet jy eers verstaan watter handelsmerk op die oomblik die beste is en kies dan\n1. Elke jaar rooi\nEnigeen wat kennis van Mahogany-meubels het, moes van hierdie naam gehoor het. Nian Nianhong het 'n geskiedenis van byna 30 jaar sedert sy stigting. Hulle is professioneel in die vervaardiging van mahonie meubels, maak nie saak wat jy wil, kantoor of kantoor nie. , Die huisverbetering, sal die besluit u 'n bevredigende verbruikerservaring hê. Alhoewel Mahogany Meubels ons verteenwoordigende produk in China is, is sy grondstowwe nie die beste in China nie. Redwood word elke jaar uit Suidoos-Asië gemaak. Elke meubels gebruik die beste rooi hout, en selfs die hout droog toerusting is die beste Italiaanse goedere.\nAlmal kan dalk onbekend wees met Xiangli, so wat van die YouLian as 'n huis? In China kan dit beslis ingedeel word in terme van die produksie skaal van mahonie meubels, en dit is die sterkste. YOULIAN se hoofproduk is 'n hoë-end en hoë kwaliteit mahonie meubels, dus hul produkte is nie baie goedkoop nie, maar die prysverrigtingverhouding is nie goed nie, ons kan oorweeg om uit te vind.\nMidland is vir 'n langer tyd gestig. Ten spyte hiervan is dit nie deur verskeie opkomende handelsmerke oortref nie. Dit is omdat hulle almal gefokus is op kwaliteit en kliënt produksie, en het nog nooit die oortuiging dat hulle altyd nagekom het, verlaat het nie. Die mahonie-meubels wat hulle produseer, is glad nie outyds nie, so ons hoef dit nie te bekommer nie. As jy 'n lessenaar wil kies wat tred hou met die neiging en nie elegansie verloor nie, is Midland 'n goeie keuse.\n4. Bekende Mahonie\n'N Handelsmerk wat spesifiek geskep is vir die produksie van mahonie meubels. Deur hierdie naam kan ons die bepaling van hierdie handelsmerk sien en watter gehalte produkte in die toekoms aan ons verbruikers kan bring. Hul produkte is voortdurend innoverend. Gedurende hierdie tydperk het hulle baie ontwerpstoekennings gewen, en hul reputasie in die bedryf is ook bekend.\nVOORAF Tipes mahonie lessenaars -alice fabriek\nWatter soort meubels is in die slaapkamer? -Alice fabriek VOLGENDE


Wat is Die 28 Dae Eetplan?\nDie 28 Dae Eetplan is ‘n gewigsverlies program wat spesifiek bedoel is om persone te help om gewig te verloor en die nodige leefstylveranderinge te leer om hul doelgewig te handhaaf. Hoe meer gewig jy het om te verloor, hoe vinniger sal jy gewig verloor.\nDit is ‘n baie praktiese eetplan wat bestaan uit al die kossoorte wat ons oor die algemeen in ons kombuise aanhou – niks vreemd of uitheems nie.\nWie het die plan opgestel? / Wat is die oorsprong van die plan?\nDie 28 Dae Eetplan was baie jare gelede saamgestel deur ‘n apteker in Kaapstad. Die plan het in die sewentiger jare opslae gemaak toe dit die voorblad van die Huisgenoot behaal het. Die plan was toe bekend as “Stellenberg Apteker se Dieet”.\nNiemand kon sedertdien die apteker opspoor nie. Dit is die rede waarom die eetplan gratis is en altyd sal wees.\nOor die jare het die plan duisende Suid-Afrikaners gehelp om hul lewens te verander deur die ekstra kilogramme af te skud.\nHoe werk die plan?\nDie eetplan bestaan uit ‘n voorafbepaalde spyskaart vir 3 maaltye ‘n dag, vir 28 dae. Jy kan op enige dag begin (nie noodwendig die 1ste dag van die maand, of ‘n Maandag nie), solank jy die plan van Dag 1 tot 28 in die korrekte volgorde volg.\nDie eerste week is die moeilikste, aangesien dit die detoks fase is waartydens jou liggaam van al die gifstowwe ontslae raak en aanpas by jou nuwe eetgewoontes. Lees meer oor die simptome van detoks en hoe om dit te oorkom op ons blog.\nJy kan die 28 dae herhaal vir soveel keer as wat nodig is om jou doelgewig te bereik. Jy kan ‘n breuk neem tussen rondtes, of jy kan die rondtes agtereenvolgend voltooi.\nHoekom is hierdie spesifieke plan so suksesvol?\nDie sukses van die plan berus op 3 belangrike beginsels wat grotendeels verantwoordelik is vir die sukses van die plan:\n1. Ongeveer 5 ure tussen maaltye\nDie eetplan bestaan uit 3 maaltye per dag met geen peuselhappies tussen maaltye nie. Dit gee jou liggaam die geleentheid om jou reserwe energiebronne (m.a.w. oortollige vet) verbrand om energie te verkry. Dit veroorsaak ook die optimale werking van jou metabolisme en organe wat betrokke is by die spysverteringsproses, aangesien hierdie organe nie constant besig is om voedsel te verwerk en gifstowwe af te breek nie.\n2. Kleiner porsies\nDie waarheid is dat die meeste van ons oorgewig is omdat ons te veel het, te gereeld eet, vir verkeerde redes eet of al die voorafgaande. Hierdie sukses berus hoofsaaklik op die sny van porsies sodat ons slegs inneem wat ons liggaam benodig om te funskioneer – niks meer nie.\n3. Geen suiker, geen ongesonde vette en lae koolhidrate\nHoe hierdie eetplan van ander diete verskil is dat die plan GEEN voedselgroep uitsluit nie. Dit bevat ‘n bietjie van alle voedselgroepe (koolhidrate, groente, vrugte, proteiene, suiwelprodukte en vette) in die korrekte hoeveelheid om optimale gesondheid te verseker.\nOnnatuurlike suikers, ongesonde vette en ‘n oormaat koolhidrate is 3 van die hoof sondebokke wat tot vetsugtigheid bydra.\nHoe handhaaf ek my doelgewig?\nAs jy na die eetplan gaan terugkeer na hoe jy voorheen geëet het, gaan jy ongelukkig weer lyk soos jy voorheen gelyk het. Die doel van hierdie eetplan is om jou eetgewoontes te verander op ‘n permanente manier sodat jy nie weer terugval na jou slegte eetgewoontes wat tot jou oorgewigdheid bygedra het nie.\nHier is ‘n paar maniere hoe jy jou doelgewig kan handhaaf:\n· Hou by die voorgeskrewe porsie-groottes van die plan.\n· Probeer om nie tussen maaltye te peusel nie.\n· Sny wegneem etes en lekkergoed uit; of beperk dit tot 1 keer ‘n week.\n· Hou by die ontbyt van die eetplan.\n· Eet jou grootste maaltyd vir middagete en nie vir aandete nie.\n· Begin ‘n ligte oefen program of stap/draf gereeld.\n· Volg die riglyne van die eetplan gedurende die week, en eet wat jy wil oor naweke.\nAs jy enigsins weer gewig begin optel, doen die eerste 5 dae van die eetplan om jou liggaam te detoksifiseer en terug te keer na jou doelgewig.\nLees meer oor hoeveel jy behoort te weeg volgens jou LMI in ons blog, of bereken jou LMI hier.\nBelangrik: Moenie hierdie eetplan volg as jy swanger is, borsvoed, lae bloeddruk of enige ander mediese toestand het nie. Raadpleeg ALTYD eers jou dokter voor jy enige nuwe eetplan volg.


Leier Nuusbrief April 2021 deel 2 Ekerk - Jesus sigbaar, voelbaar, verstaanbaar\nLeier Nuusbrief April 2021 deel 2\nLeierskapslesse geleer uit ‘n pandemie\nOns ken die speletjie van toutrek. Daar is duidelike wenners en verloorders. Toutrek is nie die manier om sake tydens ‘n globale pandemie te hanteer nie. Tog lyk dit asof ons land en die wêreld in ‘n globale toutrekkompetisie is. Kerkleiers word in verskillende rigtings getrek as gevolg van verskillende sienings oor waar ons tans in die pandemie is en hoe om daarop te reageer.\nOns kry in die meeste gemeentes vier kategorieë met vier sienings van gemeentes.\n1.\tDiegene wat glo dat ons nou moet terugkeer.\nHulle glo dat burgerregte deur protokolle om die virus te bekamp ondermyn word. Hulle glo die dra van maskers is nadelig vir hulle longe. Hulle wil onmiddellik teruggaan na normaal. Hulle glo kerkleiers is te bang om vir die regte van kerke op te staan en daarom allerhande kompromieë aangaan. Hierdie benadering sal langtermyn gevolge vir die kerk hê.\n2.\t‘n Ander groep sê: Dit is waarskynlik goed vir ons om terug te gaan.\nHulle sien nie dat om na eredienste in ‘n gebou terug te keer, ‘n saak van godsdiensvryheid is nie. Hulle het nie veel probleme nie, maar hulle verlang na die vergaderings van die gemeente.\n3.\t‘n Groep sê: “Ek is nie teen terugkeer nie, maar ek sal nie nou eredienste bywoon nie. Ek wil eers sien hoe die gemeente dit hanteer.”\nHierdie groep sluit ou mense met onderliggende risikofaktore in. Hulle wil terugkom, maar is nog huiwerig.\n4.\tHierdie groep voel dit is verkeerd om nou met eredienste te begin.\nHulle glo diegene wat weer eredienste wil hê, is onsensitief teenoor diegene met onderliggende risikofaktore. Hulle glo dit sal ‘n slegte getuienis teenoor die gemeenskap wees, want dit stel mense in gevaar.\nHierdie is ‘n toutrekkery. As daar ooit ‘n tyd vir leierskap was is dit nou.\n1.\tErken die spanning\nAs jy met die gemeente kommunikeer, moet jy die spanning tussen die verskillende groepe erken. Spanning is nie noodwendig altyd ‘n slegte ding nie. Te min spanning lei tot laksheid. Te veel spanning lei tot angs. Ons moet die spanning erken sonder dat dit ons verhoudings nadelig beïnvloed.\nSê vir die gemeente dit is geen probleem as lidmate oor sekondêre sake verskil nie. Herinner hulle aan die dinge wat ons saambind: ons gemeenskaplike geloof, ons hoop in Christus en ons oortuiging van die waarheid van die Skrif. Hierdie sake is belangriker as ons sienings oor die pandemie.\n2.\tGee duidelikheid in onseker tye\nJy mag nie noodwendig tot dieselfde gevolgtrekkings kom nie, maar jy kan en moet duidelik praat. Ons weet nie wat om te verwag en wanneer die pandemie eindig nie. ‘n Sleutelles uit die pandemie is dat leiers besluit en duidelik met die gemeente moet kommunikeer. Dit sluit in:\n•\tNeem ‘n wyse besluit as span. Oorweeg al die beskikbare feite.\n•\tOorkommunikeer daardie besluit duidelik.\n•\tLei die gemeente deur daardie besluit. Herinner hulle daaraan dat dinge gedurig verander. Hulle moet betrokke bly.\n3. Lei in ‘n tyd van verdeeldheid.\nEnige besluit wat jy nou neem, beteken dat iemand vir jou kwaad sal wees. Jy kan nie almal tevrede stel nie, maar jy moet niemand van die besprekings uitsluit nie. Hierdie is ‘n krisis. Daar was al vantevore krisisse in die kerk. Baie leiers se leierskap sal sterker uit die krisis kom.\nHierdie is ‘n tyd vir wysheid en nie paniek nie, vir duidelikheid en nie verwarring nie en vir durf vir die evangelie.\nIs dit belangrik om die Skrif te memoriseer? Die meeste Christene se te-doen-lysie bestaan uit drie ononderhandelbare dissiplines: Bybellees, gebed en memoriseer van die Skrif. Kom na My toe, almal wat vermoeid en swaar belas is en Ek sal julle rus gee. (Matteus 12:28) Ons kry ware rus net in Jesus en ‘n mens ontmoet Jesus as jy die Skrif memoriseer.\nDie Bybel skryf nie vir ons ‘n metode voor oor hoe om die Skrif te memoriseer nie. Die Bybel moedig ons net aan om dit te doen: In my hart koester ek U woord, sodat ek nie teen U sondig nie. (Psalm 119:11) (Daar is ‘n toepassing op jou selfoon, wat jou hiermee kan help – Bible Memory app. As jy tydens jou Bybellees ‘n vers kry, wat uitstaan, voeg jy dit by op jou toepassing en hersien die vers ‘n paar maal daardie week. As jy die vers elke keer korrek kry, word die vers in ‘n weeklikse rotasie geplaas. Later is die rotasie elke maand en nog later elke twee maande.) Omdat die toepassing op jou selfoon is, kan jy dit enige tyd van die dag gebruik, enige oop tydjie wat jy het.\nMoenie die Skrif aanhaal net met die doel om dit aan te haal nie. Mense moenie wegloop en dink dat jy waarlik die Skrif ken nie. Hulle moet van jou af wegloop en aan Jesus dink. Jy moet net die Skrif op só ‘n manier aanhaal dat mense wegloop, beïndruk met Jesus. Memorisering van die Skrif kan jou bediening help, onder andere in pastorale gesprekke en gebede. Dit beïnvloed hoe ek met ander praat, dink en optree. Memorisering van die Skrif moet my meer soos Jesus laat lyk. Daar is geen nodigheid om ‘n lang Skrifgedeelte voor ‘n groot groep mense aan te haal, tensy jy deur die Heilige Gees daarvan oortuig is nie.\nAl het ek nie ‘n openbare platform om my vermoëns ten toon te stel nie, weet ek dat tyd gespandeer om God se Woord te memoriseer, nie tevergeefs sal wees nie: Net so sal my woord wees wat uit my mond uitgaan: dit sal nie vrugteloos na my terugkeer nie, maar doen wat Ek wil hê en die doel bereik waarvoor Ek dit gestuur het. (Jesaja 55:11)\nOns persepsie van die werklikheid\nDie grootste vrae van die lewe word eers duidelik verstaan na die vraag van God se bestaan in sy regte konteks geplaas is. Elkeen van ons het ‘n perspektief oor hoe hierdie wêreld werk. Dit is die lens, waardeur ons die lewe sien. Die meeste mense verwys hierna as ons wêreldbeeld. Terwyl ons ouer word, formuleer ons ‘n filosofie van die lewe. Hierdie wêreldbeeld beïnvloed hoe ons onsself, ons verhouding met ander en hoe ons, ons lewe leef, sien. Ons wêreldbeeld beïnvloed ons persoonlike, sosiale en politieke lewe. Dit help ons om ons doel in die lewe te verstaan. Ons wêreldbeeld bepaal ons etiek en waardes en help ons om die groot lewensvrae te beantwoord, soos:\n•\tHoe het ek hier gekom?\n•\tHoe moet ek lewe?\n•\tWaar kry ek betekenis in my lewe?\n•\tWat is my eindbestemming?\nOns kom nou by ‘n kruispad:\n(a)\t‘n Sekulêre wêreldsiening: ons leef in ‘n goddelose wêreld. Ons is die produk van die natuur, wat oor eeue ontwikkel het. Hierdie siening beklemtoon die wetenskap. Die leuse is: Wat het die wetenskap en die natuur te sê?\n(b)\tDie geestelike wêreldsiening: Daar is ‘n bonatuurlike Intelligensie wat die natuur orden en gebaseer is op die openbarings, wat ons in die Bybel kry. Die leuse is: Wat sê God hiervan?\nElke mens het ‘n mening oor God. Dit beïnvloed die keuses wat ons maak. Ons wêreldsiening sal uiteindelik die oorsprong van die lewe, wat die lewe beteken en wat ons veronderstel is om te doen, bepaal.\nDie veranderde kerk\nVerandering is gesond. Verandering is nodig. Nie alle veranderinge is goed nie. Dit is ‘n nuwe tyd vir die kerk - nie noodwendig ‘n maklike tyd nie, maar wel ‘n tyd vol moontlikhede en geleenthede..\nMense is toenemend honger na geestelike waarhede, na ‘n sinvolle lewe en ‘n lewe van vrede sonder bekommernis of vrees. Die kerk kan hierdie waarheid en lewe in Christus voorsien.\nDie omgewing verander, die kerk pas aan, maar ons kernboodskap bly dieselfde. Ons veantwoordelikheid is om te leer om by hierdie nuwe werklikheid aan te pas. Kom ons kyk na ‘n paar van hierdie nuwe werklikhede:\n1.\tGrootte en krag is nie noodwendig sinoniem nie.\n2020 het ons geleer dat waar ons bywoning by eredienste akkuraat kon voorspel het, ons tans geen idee het wie en hoeveel mense steeds deel van die gemeente is nie. Die goeie nuus is dat ons, ons bes doen om mense te bereik, te dien en om weer te bou. Die grootte van die gemeente is nie langer ‘n akkurate teken van krag nie. Tydens die pandemie was skares nie meer ‘n maatstaf van sukses nie. ‘n Gemeente van enige grootte kan ‘n betekenisvolle impak hê, as dit na buite fokus en verlang om ‘n verskil in die gemeenskap te maak. Gemeentes wat na binne fokus, gaan sukkel. Ons het gemeentes van alle groottes nodig.\nGemeentes wil meer mense bereik, maar tans is geestelike diepte en ewige impak ‘n groter fokus. Oor die lang termyn sal dit die gemeentes sterker maak.\n2.\tDie boodskap wat jy wil oordra, is nie noodwendig die boodskap wat gehoor word nie.\nKommunikasie, wat nie sy doel bereik nie, is ‘n algemene frustrasie. Leiers het toegewyd en sorgvuldig en in gebed nagedink oor wat gekommunikeer moet word, maar dit het nie altyd oorgekom soos wat gehoop is nie. Een of ander groep in die gemeente neem aanstoot. Sosiale media is ‘n ander platform, wat noulettendheid vereis. Ten spyte daarvan word dit steeds soms misverstaan.\nOm veelvuldige agendas te hanteer, is ingewikkeld en enige poging om almal tevrede te stel, is gedoem tot mislukking. Wat kan ons hieraan doen?\n•\tKommunikasie werk in spanne.\n•\tBou spanne om jou kommunikasie te toets. Sluit mense in, wat van jou verskil. Die vraag waarmee hulle moet help is: “As ek dit sê, wat hoor jy?” die doel is nie om jou boodskap te verander nie, maar om seker te maak hulle hoor wat jy sê.\n•\tAlles wat jy sê moet gebaseer word op jou waardes en oortuigings - moenie dat druk bepaal wat jy sê nie. As jy dan op iemand se tone trap, herinner jouself dat jy getrou is aan jouself, jou gemeente en jou oortuigings.\n3.\tLuister na die klagtes, maar moenie deur die aanvalle verteer word nie. Jy kan gewoonlik uit klagtes en kritiek leer. Daarom moet jy daarna luister. As dit ‘n persoonlike aanval deur ‘n onredelike persoon is, stap weg.\n4.\tDie gemeente mag dieselfde lyk, maar dit voel anders.\nDie eredienste sal waarskynlik wees soos voor die pandemie, maar dit sal nie dieselfde voel nie. Hoekom? Want ons het almal verander. Die virus het ‘n mate van wantroue en onsekerheid veroorsaak. Maskers het ‘n graad van gesiglose intimiteit veroorsaak. Die pandemie het ons geliefdes geneem. So kan ons die lys verder uitbrei.\nMaar uit die pandemie het ook sekere goeie dinge gekom. Ons het geleer om aan te pas en te innoveer. Ons het geleer dat daar oplossings en ook hoop is. Tog sal die gemeente nie dieselfde voel nie, want die mense is anders.\nAs ‘n leier vereis dit van jou groter onderskeidingsvermoë. Jy sal ook meer doelgerig moet luister en vasstel wat veroorsaak dat mense vashaak en wat die sneller vir verandering is. Miljoene mense is nie meer in die gewoonte om eredienste by te woon nie. As hulle terugkeer, sal hulle dit anders ondervind. Wees gereed daarvoor. Die groot vraag is: Vir wie gaan jy voorsiening maak: diegene wat terugkeer of die kerklos mense?\n5.\tKarakter is belangriker as bekwaamheid\nBekwaamheid sal altyd belangrik wees. Niemand wil deel van ‘n gemeente, wat swak gelei word, wees nie. Karakter was nog altyd belangrik, maar nou is dit die eerste vereiste. Daar sal genade wees vir eerlike foute, menslikheid en nederige leiers. As dit by karakter kom, is daar geen plek vir vertroue, wat misplaas is nie. Terwyl jy jou vaardighede as leier verbeter, moet jy ook aandag gee aan die ontwikkeling van jou karakter. Dit beteken nie noodwendig dat daar fout met jou karakter is nie, maar almal kan onder druk knak. Selfs onder druk bly God se standaarde die norm. Om jou karakter te beoordeel, het jy ‘n eerlike vriend of mentor nodig. Hier is die uitdagende vraag: is jy dieselfde persoon in die donker as in die skerp lig.


Gabriella en die Hertog van Harte – The Book Box\nDiary of a Wimpy Kid #3 – The Last Straw\nGabriella wil haar oorlede ma se geliefde perd se bloedlyn op hulle plaas in Namibië hervestig. Donnabelle was ‘n Oldenburger, ‘n skaars warmbloedige Europese perd. Gabi wend ‘n groot poging aan om Donnabelle se nageslag op te spoor, omdat sy hoop dit sal haar bande met haar oorlede ma versterk en sorg dat haar pa, wat pas weer getrou het, haar ma sal bly onthou. Noodgedwonge moet Gabi en haar stiefma saamwerk om Duke, oftewel, die “hertog van harte” te gaan soek. Die soektog neem hulle na ‘n landbouskool in die Boland. Duke is ’n humeurige perd en die enigste raad is om Robert, ‘n Gr 12-leerder met ‘n sonderlinge talent om met moeilike perde toe te laat ry.\nGabriella en die Hertog van Harte quantity\nSKU: 9780624073123 Categories: Afrikaanse Storieboeke, Books / Boeke, Children / Kinders, On Special, Storieboeke (13+) Tag: Marga Jonker\nBe the first to review “Gabriella en die Hertog van Harte” Cancel reply